Икки мусулмоннинг тавҳид ҳақидаги баҳси - Musulmonlar\nИмонҚуръон ва МусулмонларМақолалар\nТавҳид калимаси ва унинг тушунчасининг зидди бўлган ширк/мушриклик Қуръони Каримда 168 ўринда такроран келтирилишига қарамасдан, ақоид китобларида бу ширк мавзусига етарлича эътибор берилмаган ва очиқча тушунтирилмаган. Шу сабабдан, кўпчилик Мусулмонлар тавҳид ва ширк масалаларида жуда ҳам орқада қолган ва 10 фоиз ҳам тушунчага эмаслар. Бу хусусда Муҳаммад алайҳиссалом ва бутун ўтмишдаги Набийлар ҳам қаттиқ огоҳлантирилган. Зотан инсонни абадий жаҳаннамлик қилиб мангу бахти-қаро қиладиган ва Аллоҳнинг авфига нолойиқ деб тамға бостирадиган нарса ширкдир. Аллоҳ таоло бу ҳақда шундай буюради:\n“(Эй Муҳаммад) Сенга ва сендан олдинги Набийларга ҳам шу нарса қатъий билдирилдики: “Агар ширкка кирсанг қилган ишларинг бекор бўлади ва бор бутини йўқотганлардан бўласан. Эҳтиёт бўл! Ёлғиз Аллоҳга қуллик қил ва шукр қилганлардан бўл.” (Зумар 39/65-66)\nБу баҳс орқали ҳар бир Мусулмон тавҳид ҳақида оз бўлса-да тушунчага эга бўлса ажаб эмас.\n– Дўстим, эшитишимча сиз “Аллоҳни бор ва бир деб билиш тавҳиддир” деб ўргатар эмишсиз, шу гаплар тўғрими?\n– Ҳа, тўғри. Аллоҳни бор ва бир деб билишлик Ислом динининг тавҳид асосидир.\n– Бундай бўлиши мумкин эмас, Чунки Аллоҳни бор ва бир деб билмаган ва буни қабул қилмаган диндор йўқ ер юзида. Агар сизни гапингизга қараб ҳукм чиқарадиган бўлсак, ер юзидаги турли динларга мансуб барча диндорлар муваҳҳид деб ҳисобланади.\n– Адашяпсиз, чунки мушриклар, кофирлар, яҳудилар, мажусилар, христианлар ва булар каби бошқа диндагилар қандай қилиб муваҳҳид бўлиши мумкин?\n– Айнан сиз айтган гап ва усулга кўра муваҳҳид деб ҳисобланадилар. Чунки буларнинг барчаси Аллоҳни борлигини ва бирлигини қабул қиладилар. Бутларга сиғинаётганлар ҳам, қабрларга бориб илтижо қилаётганлар ҳам Аллоҳга ишонади ва уни бир деб билади, лекин сиғинаётган бутларини Аллоҳ деб билмайдилар, бутларини уларини Аллоҳга яқинлаштирувчи бир восита деб биладилар.\n“(Эй инсонлар), шуни яхши билинки, холис дин ёлғиз Аллоҳникидир (яъни, ёлғиз Аллоҳгина чин ихлос билан ибодат қилинишга лойиқдир). Ундан ўзга “авлиёларни”ни (“худо”) қилиб олган кимсалар: “Биз уларга – фақат улар бизни Аллоҳга яқин қилишлари учунгина ибодат қилурмиз”, (дейишади). Аниқки, Аллоҳ (қиёмат кунида) улар ихтилоф қилаётган нарсалар хусусида уларнинг ўртасида ҳукм қилади. Шубҳасиз, Аллоҳ – ёлғончи ва кўрнамак кимсаларни ҳидоят қилмайди.” (Зумар 39/3)\nАхир ширк Аллоҳнинг хусусиятлари ва сифатларини бошқа бир борлиққа ҳам нисбат беришдир. Агар улар Аллоҳга ишонмаганида, қандай қилиб мушрик деб номланар эди?\n“Осмонлар-у ерни яратган, қуёш ва ойни хизматга қўйган ким?” деб (мушриклардан)сўрасангиз, албатта улар: “Аллоҳдир” дейишади. Бундай бўлса қайси томондан адаштириляпсилар? Аллоҳ ризқни, тўғри танловда бўлган ва керакли кучга эга бўлган инсонга ёйиб беради. Аллоҳ ҳар нарсани билади. Уларга: “Осмондан сув тушириб ўлик тупроқни жонлантирган кимдир?” деб сўрасангиз, улар: “Аллоҳдир” дейдилар. Айтингки: “Ҳар нарсани чиройли этиш Аллоҳга хосдир.” Аммо уларнинг кўпчилиги ақлларини ишлатмайдилар.” (Анкабут 29/61-63)\n“Айтингки: “Осмондан ва ердан сизга ризқни ким берди? Ёки эшитиш ва кўришликни таъминлаган ким? Ўликдан тирикни чиқарган, тирикдан ўликни чиқарган ким? Ёки ҳар нарсани тузатиб назорат қилган ким?” (Деб сўрасангиз, Шунда улар (мушриклар): “Аллоҳ” деб жавоб берадилар. Айтингки: “Ундай бўлса ҳеч андиша қилмайсизларми?” Демак, сизни ҳақиқий эгангиз Аллоҳдир. Ҳақиқат бўлмаган нарса залолат (Хато) бўлмай нима ҳам бўлар эди? Қандай қилиб орқага ўгириляпсизлар?” (Юнус 10/31-32)\nХулоса шуки, сиз айтаётган тавҳид асосини ўртага қўйиш учун “Ашҳаду анла илаҳа иллаллоҳ” деб эмас, балки “Ашҳаду анна Аллоҳа мавжудун ва воҳидун” деб имон келтириш керак бўлади. Ахир биз Мусулмонлар Аллоҳга қандай имон келтирганмиз? Мана бундай: “Ашҳаду анла илаҳа иллаллоҳ ва ашҳаду анна Муҳаммадан абдуҳу ва росулуҳу” Маъноси: “Аллоҳ – шартсиз ва қайтсиз тоат қилиниб қуллик қилинишга лойиқ ягона Илоҳ эканига, Ундан бошқа илоҳ йўқ эканига гувоҳман. Муҳаммад алайҳиссалом эса, Аллоҳнинг (Аллоҳнинг қулларидан бир) қулидир ва Унинг (элчиларидан бир) элчисидир.” Демак Аллоҳни бор ва бир деб билишни ўзи етарли эмас, балки Аллоҳнинг сифатларини бошқа бир борлиққа нисбат бермаслик ва Унинг сифатлари фақатгина Аллоҳга хосдир деб билиш тавҳиддир.\nҚуръон Тавҳид Ширк\nМусулмон dedi ki:\nOcak 3, 2020, 2:31 pm\nШайтон ҳам Аллоҳни тан олади, Уни иккита демайди, Уни йўқ демайди. Демак, тавҳид Аллоҳни борлиги ва бирлигини қабул қилиб қўйиш билангина бўлмайди. Агар Аллоҳни бир ва бор деб билишни ўзи тавҳид бўлганида эди, шайтон ҳам муваҳҳид бўлган бўлар эди.


Ҳоким ваъдасини бажариб автомобил совға қилди ва Андижон полкасига рақсга тушди / CHAMPIONAT.asia\n09:50Шупо-Мотинг ЕЧЛда 6 йил деганда гол урди 2 09:30Италия клублари кетма-кет 10 йилдан бери ЕЧЛда ғолиб бўлмаяпти. Бу мамлакат антирекорди 4 09:22ЕЧЛ. "Аталанта" - "ПСЖ" 1:2 0 09:10ПСЖ “Реал”нинг рекордига яқинлашиб олди 10 08:49Неймар: “Бизда жуда кучли жамоа бор — ҳақиқий оила” 8 08:30Шупо-Мотинг: “Осон бўлмади” 2 08:11ПСЖ Неймар билан шартномани узайтиради. Мбаппе ҳам сотилмайди 7 07:50Андер Эррера: “ПСЖ фантастик ўйин кўрсатди” 5 07:28ПСЖ—“Аталанта” учрашувининг энг яхши футболчиси аниқланди 3 07:06ПСЖ 25 йил деганда ЕЧЛ ярим финалига чиқди 10 03:00Olamsport: Хабиб Гэтжига жавоб қайтарди, Майк Тайсоннинг жанги камар учун бўлади ва бошқа хабарлар 0 02:04ЕЧЛ. "Аталанта" чорак финалда тўхтади. ПСЖдан даҳшатли камбэк! 105 01:41Погба "Ман Юнайтед"дан янги шартнома кутяпти 2 01:27"Арсенал" "Рома" билан ўзаро футболчи алмаштириши мумкин 0 01:20"Милан" Бакайокони қайтармоқчи 1\n19 апр 2019 06:15\nТеглар : Насаф Андижон Суперлига\nКеча Суперлигада 5-тур учрашувларига старт берилди.\nВодийда "Андижон" жамоаси Қаршининг "Насаф" клубини қабул қилди. Ушбу учрашув жорий мавсум "Соғлом Авлод" стадионидаги илк баҳс бўлди ва очилиш ўйини вилоят учун ўзгача байрамга айланди. Кеча вилоят ҳокими Андижонда тушдан кейин ҳаммага дам эълон қилгани ҳақида хабар берган эдик. Бундан ташқари, ҳоким кечаги ўйиндан бир кун олдин футболчилар билан учрашган ва уларга "Насаф"га қарши ўйин учун пул мукофотлари, бундан ташқари жамоа ғалаба қозонган тақдирда ярим ҳимоячи Фарҳод Бекмуродовга "Ласетти" (Gentra) автомобили совға қилишини ваъда берган эди.\n"Насаф" устидан 3:1 ҳисобидаги ғалаба қўлга киритилганидан кейин стадионнинг ўзида шахсан вилоят ҳокими Шуҳратбек Абдураҳмоновнинг ўзи футболчиларнинг ҳар бирига 10 миллион сўмдан пул мукофоти тарқатиб чиқди.\nАндижон халқи мавсумдаги биринчи ғалаба билан муборакбод этилди.\nКЕйин эса Шуҳратбек Абдураҳмоновнинг ўзи ҳам футболчилар билан бирга "Андижон полкаси"га рақсга тушди.\nТолибжон Қосимов, Андижондан махсус\nP.S. "Андижон" - "Насаф" учрашувидан суратларни сал туриб томоша қилишингиз мумкин бўлади.\n"Қизилқум"нинг 11, "Андижон"нинг 10 нафар футболчиси коронавирусни ўз танасидан ўтказиб бўлган 0\n"Рўзиқул Бердиев - самолёт, Андрей Канчельскис - трактор" - Славко Лукич билан интервью 57


Самарқандда одам савдосининг олди олинди\n18:36 / 21.04.2017\nРоссия фуқароси Р.Савченко шу йилнинг январида Самарқанд шаҳрига қариндошларини йўқлаш ва дам олишга келган эди. Шаҳарни айланиб, томоша қилиш асносида унинг миясига пул ишлаш ғояси келди: шу ерлик маҳаллий қизларни алдаб, Россиядан сенга иш топиб бераман деб, кичиккина бизнесни йўлга қўйиш мумкин. Лекин, ўзи бу ерлик эмас-ку, ким ҳам унинг гапига ишонарди? Тезда бир ҳамтовоқ, яъни жиноий шерик топиши керак.\nКўр кўрни қоронғида топибди, деганларидек шерик ҳам топила қолди. Энди у самарқандлик З.Баҳодирова билан ”Сизларга Россиянинг Рязань вилоятидан иш топиб берамиз, кафеда официантлик ва дўконда сотувчилик қиласизлар”, деган ёлғонлар билан ўз қабиҳ ниятларини амалга ошира бошладилар. Аслида эса қизлардан фоҳишалар сифатида фойдаланмоқчи эдилар. Кўп ўтмай уларнинг тўрига учта қиз илинди.\nСамарқандлик қизларнинг бахтига бу жирканч иш охирига етмай қолди. Ҳуқуқни муҳофаза қилиш ходимларининг ҳаракатлари натижасида Р.Савченко ва З.Баҳодирова Самарқанд халқаро аэропортида қўлга олиндилар.\nЖиноят ишлари бўйича Самарқанд шаҳар суди томонидан ушбу “бизнесменлар”га нисбатан тегишли жазо тайинланди.


“Forbes” журнали Алишер Усмоновни “Муваффақият” номинациясида “2014 йилнинг энг яхши бизнесмени” деб топди.\n“Forbes”нинг ҳар йили бўладиган “Йилнинг энг яхши бизнесмени” лойиҳаси ғолиб журнал ходимлари ўртасидаги овоз бериш натижаларига кўра аниқланади. Бунда асосий эътибор бизнесменларнинг сармоядорликдаги ютуқларига берилади.\n“Forbes” Алишер Усмоновнинг “Apple” ҳамда “Facebook” акцияларини муваффақиятли сотгани ва “Alibaba”даги улушини оширганини эътиборга олган.\nШунингдек, таҳририят бизнесменнинг хайрия ишларидаги фаоллигини ҳам ҳисобга олган.\n“Forbes” маълумотларига кўра, Алишер Усмановнинг давлати 18,6 миллиард долларни ташкил қилади. Бизнесмен “USM Holdings”нинг 48 фоиз, “Металлоинвест”нинг 100 фоиз, “Мегафон” операторининг 53,8 фоиз, “Mail.ru Group”нинг 58,1 фоиз акцияларига эгалик қилади.


«ИЖТИМОИЙ ҲИМОЯДАН — ИЖТИМОИЙ ФАОЛЛИК САРИ» - Ўзбекистон овози газетаси\n«ИЖТИМОИЙ ҲИМОЯДАН — ИЖТИМОИЙ ФАОЛЛИК САРИ»\nУшбу лойиҳа хотин-қизлар бандлигини таъминлашда муҳим аҳамиятга эга бўлмоқда\nЎзбекистон Халқ демократик партияси Сайловолди дастурида хотин-қизлар бандлигини таъминлаш, уларни ҳар томонлама қўллаб-қувватлаш мақсадида қатор вазифалар белгиланган. Хусусан, партия дастурида аҳолининг иш билан банд бўлмаган қатламлари, жумладан, хотин-қизлар учун барқарор ва юқори ҳақ тўланадиган иш ўринлари яратиш масаласига алоҳида эътибор қаратилган.\nШунга кўра, ЎзХДП «Фаол аёллар» қаноти «Ижтимоий ҳимоядан — ижтимоий фаоллик сари» лойиҳасини амалга ошириб келмоқда. Лойиҳа доирасида республикамизнинг барча ҳудудларида хотин-қизларни ишга жойлаштириш, уларни ўйлантираётган масалаларни ҳал қилишга йўналтирилган тадбирлар ўтказилмоқда. Мазкур тадбирларда хотин-қизларнинг ижтимоий-сиёсий фаоллигини ошириш бўйича олиб борилаётган ислоҳотлар, бу борада яратилган ташкилий-ҳуқуқий шарт-шароит ҳақида кенг тушунча бериляпти.\nАйтиш керакки, тадбирлар давомида ўз ишини очиш истагидаги хотин-қизлар ва коллеж битирувчиларининг дастлабки сармоясини шакллантириш масаласига алоҳида аҳамият қаратилмоқда. Амалий кўмак ва ҳуқуқий маслаҳатга эҳтиёж сезаётган хотин-қизлар қўллаб-қувватланмоқда. Шунингдек, хотин-қизлар билан учрашувларда меҳнат дафтарчаси ва пенсия дафтарчасини расмийлаштириш, юритиш ва ундан фойдаланиш тартиби, ишчи-хизматчиларнинг меҳнат муҳофазаси ва пенсия таъминотига оид ҳуқуқлари тушунтириб бориляпти.\n— Аёл жамиятда фаол бўлиши учун аввало, ижтимоий, сиёсий-ҳуқуқий билимга эга бўлиши керак, — дейди Ўзбекистон ХДП Марказий Кенгаши сектор мудири Гулшан Асатова. — Демак, иш бошлаш ниятидаги хотин-қизларга унинг ҳуқуқий жиҳатлари ҳақида маълумот бериш — муҳим масала. Шундан келиб чиқиб, жорий йилнинг ўтган даврида лойиҳа доирасида меҳнатга лаёқатли, ишлаш ёки ўз тадбиркорлигини бошлаш истагидаги хотин-қизлар иштирокида 400 га яқин давра суҳбати ва семинарлар ўтказилди. Мазкур тадбирларда маҳаллий Кенгаш депутатлари, туман бандликка кўмаклашиш ва аҳолини ижтимоий муҳофаза қилиш марказлари, пенсия жамғармаси вакиллари иштирок этди. Бўш иш ўринларига эга, касаначилик асосида иш ўрни яратмоқчи бўлган корхоналар ҳам тадбирларга таклиф қилинди. Мутахассислар қатнашчиларга бандлик, солиқ, пенсия тизимига доир ҳуқуқий асосларни кенг тушунтиришди, кўплаб саволларга жавоб беришди. Мазкур мулоқотларда 18 минг нафардан ортиқ хотин-қиз қатнашди.\nЯна бир аҳамиятли томони, лойиҳани амалга ошириш бўйича тузилган ишчи гуруҳи ёрдамида ҳудудлардаги бўш иш ўринлари, ишлаш истагини билдирган хотин-қизлар аниқланди. Тадбирлар давомида 1200 нафардан ортиқ хотин-қиз ишга жойлашишига яқиндан кўмаклашилди.\nТаъкидлаш жоизки, мулоқотлар мобайнида депутатлар ҳамкорлигида хотин-қизларнинг меҳнатга оид ҳуқуқларининг бузилиши, бу борадаги қонунчилик ижросида юзага келаётган камчилик ва муаммолар ҳам ўрганилди. Депутатлик сўровлари, оғзаки ва ёзма мурожаатлар орқали маҳаллий давлат ҳокимияти органлари билан биргаликда масалалар ижобий ҳал этилди.\nЛойиҳа доирасида кўтарилган қатор масалалар халқ депутатлари вилоят, туман ва шаҳар Кенгашларидаги партия гуруҳлари орқали доимий комиссиялар, шунингдек, сессияларда кўриб чиқиш учун тақдим этилди. Хусусан, Фарғона вилояти Риштон туманидаги Бешкапа сил касалликлари шифохонаси фаолиятини қайта тиклаш, Бухоро вилояти Бухоро шаҳрида йўналишдаги автобус ва микроавтобусларда ўқувчилар, талабалар учун ойлик йўл чипталарини жорий этиш, Жондор туманида кичик бизнес, тадбиркорликни ривожлантириш орқали ногирон, кам таъминланган, доимий иш ўрнига эга бўлмаган фуқароларнинг ижтимоий ва иқтисодий шароитларини янада яхшилаш каби масалалар бўйича ЎзХДП депутатлари томонидан назорат-таҳлил ишлари олиб борилди.\nБугун ишлайман, деган одамга имконият эшиклари очиқ. Фақат аниқ мақсад билан ўз ҳуқуқларини билган ҳолда олға қадам ташлаш керак. Биз мазкур лойиҳа орқали мустақил иш бошламоқчи бўлган хотин-қизларга кўмаклашишни, ният қилгандик.\n— Ҳудудимизда лойиҳа доирасида 80 дан ортиқ тадбир, семинар ва давра суҳбатлари ўтказилди, — дейди Ўзбекистон ХДП Тошкент вилоят кенгаши сектор мудири Гули Абдураҳимова. — Уларда 4500 нафарга яқин хотин-қиз иштирок этди. Депутатлар билан ҳамкорликда ҳудудлардаги мавжуд корхоналардаги бўш иш ўринлари ўрганилди. Жумладан, Чирчиқ, Олмалиқ шаҳарлари, Бекобод, Оҳангарон, Пискент туманларидаги 11 корхонада касаначилик асосидаги бўш иш ўринлари аниқланди. Ишлашга, касаначилик билан шуғулланишга хоҳиши ва малакаси бор хотин-қизларнинг 30 нафари мазкур корхоналарга ишга жойлаштирилди.\nШунингдек, тадбирларни ўтказиш жараёнида Бандликка кўмаклашиш ва аҳолини ижтимоий муҳофаза қилиш марказлари билан ҳамкорликда меҳнат ярмаркалари ташкил этилди.


Имтиҳонга бир неча кун қолганда университет...\n21.07.2018 20:47 1 283\nХалқаро пресс-клубда бугун, 21 июль куни «Қабул - 2018: Шаффофлик, ҳалоллик, адолат мезонлари ва инновацион ёндашувлар» мавзусида навбатдаги сессия бўлиб ўтди. Сессияда 2018-2019 йилларда олий ўқув юртларига қабул жараёни ва тест имтиҳонларига тайёргарлик ишлари ҳамда бугун долзарб бўлиб турган жуда муҳим масалалар ва муаммоли вазиятлар таҳлил қилинди.\nЎзбекистон университетлари тарихида биринчи марта ХПК сессиясида ректорларнинг мурожаати ҳавола этилди ва у абитуриентларга йўлланди.\nМурожаат матни қуйидагича:\nЎзининг қўҳна ва қадим тарихига, боқий миллий қадриятларига эга бўлган мамлакатимиз яқин ва узоқ давлатлар билан ўзаро ҳамкорликда янги тамаддун босқичига қадам қўйди. Бу эзгу ишда буюк адибимиз Абдулла Авлоний сўзлари билан айтадиган бўлсак, «таълим ва тарбия биз учун ё ҳаёт, ё мамот, ё нажот, ё ҳалокат, ё саодат, ё фалокат масаласи»га айланди.\nБиз – кўп сонли ректорлар таълим-тарбия ишларини замон талаблари асосида ташкил этиш, унга илғор инновацион ғояларни олиб кириш, ёшларнинг истеъдодларини намоён этишлари учун етарлича шарт-шароитлар яратиб бериш билан биргаликда соҳа ривожига салбий таъсир этиши мумкин бўлган ва замонавий таълимнинг оёғига кишан бўлиб турган иллат-порахўрлик ва таъмагирликнинг олдини олиш, ҳар ишда ҳалол ва виждонан йўл тутиш, олий таълим муассасаларини ҳақиқий маънодаги маърифат ва ҳалоллик масканига айлантириш, шунингдек, бу йилги қабул жараёнларини шаффоф, адолатли ва ҳалол ўтказишга ваъда берамиз.\nХалқимизда «қарс икки қўлдан чиқади» деган нақл бор. «Коррупция тўғрисида»ги Қонуннинг тегишли бандларига кўра пора берган ҳам, пора олган ҳам қонун олдида тенг жавобгар саналади ва муқаррар жазога тортилади. Фарзандингизга ёрдам бераман десангиз, ноўрин ва пинҳона ҳатти-ҳаракатларга йўл қўйманг! Бу йўлдаги ножўя қадам билингки, кун ўтиб бир кун болангиз келажаги учун қаттиқ зарба бўлиши мумкин. Бир ҳақиқатни унутманг! Пора билан ўқишга кирган инсон, бутун ҳаёти давомида шу пулни қайтариб ишлаб олиш ҳаракатида бўлади. У ўқитувчими ёки шифокор, масъул мутасаддими ёки оддий ишчи қатъий назар олдига келган ҳар бир инсонга «товар» сифатида қарайди ва ундан доимо таъма қилади. Таъма билан суғориладиган қалбда эса яхшилик уруғи унмайди. Таъма ва пора занжирини қабул жараёнларидаёқ узайлик! Токи у бошқа ниш урмасин! Фарзандларимиз қўлида занжир бўлиб, уларни панжара ортига бошламасин!\nмурожаат абитуриент университет ректорлари\nЖамият 04/02, 21:27\nЖамоатчиликнинг президентга мурожаати: «Ривожланган давлатларда саратонга чалинган беморларни соғлом ҳаётга қайтариш кўрсаткичлари 70-80%ни ташкил этади, бизда эса 20-30%»\nЖамият 04/02, 19:34\n«Том босиб қолишидан қўрқиб яшаймиз» — Деновда оғир аҳволда яшаётган оила тақдири


МУРОЖААТЛАРГА МУНОСАБАТ ЖИДДИЙ\nБугун Президентимизнинг жойларда фаолият кўрсатаётган Халқ қабулхоналари қисқа муддат ичида чин маънода халқимизнинг адолат масканига айланиб улгурди.\nБу ерга келаётган ҳар бир фуқаронинг мурожаати қонуний асосларда ўрганилиб, уларни қийнаётган муаммо-ташвишлари шу ернинг ўзида тезкорлик билан ҳал этилаяпти. Натижада одамларнинг эртанги кунга, хусусан, давлат идораларига, раҳбариятга бўлган ишончи тобора ортиб бормокда. Буни Жиззах шаҳар Халқ қабулхонасига келаётган мурожаатлар мисолида ҳам кўриш мумкин. Ўтган йилда ушбу қабулхонага жисмоний ва юридик шахслардан жами 1698 та мурожаат келиб тушди. Уларнинг аксариятини банк кредитини олишда дуч келинаётган тўсқинликларга бўлган эьтирозлар ташкил этади.\nСоҳа ходимлари томонидан яратилган сунъий тўсиқлар фуқароларнинг ортиқча оворагарчиликларига сабаб бўлмокда. Хусусан, Зафаробод туманидаги “Бахмал олма гули” фермер хўжалиги раҳбари Қўчқор Элмуродов ҳам 2017 йил 16 март куни Ўзбекистон Ташқи фаолият Миллий банкининг Жиззах шаҳар бўлимига кредит олиш мақсадида барча керакли ҳужжатларни тақдим этади. Бироқ Қ.Элмуродовнинг мурожаати банк мутахассислари томонидан асоссиз равишда олти ой муддатга чўзилади. Ниҳоят, унинг Жиззах шаҳар Халқ қабулхонасига қилган мурожаатидан кейин банк томонидан фермер хўжалиги ҳисобига 200 миллион сўм кредит маблағи ўтказиб берилади.\n— Бугун биз фуқароларнинг муаммоларини ҳал этибгина қолмай, уларнинг ҳуқуқий онги ва маданиятини юксалтириш учун керакли маслаҳат ҳамда кўрсатмалар бериб бораяпмиз, — дейди Халк кабулхонаси мудири Ҳабибулла Турғунов. — Бу эса мурожаат қилувчиларнинг ҳуқуқий савиясини ошириш билан бирга қонуний манфаатларини ҳимоя қилишда муҳим аҳамиятга эга. Чунки айрим фуқаролар ўз ҳақ-ҳуқуқларини яхши билмасликлари туфайли ортиқча оворагарчиликларга дуч келишмоқда.\nТаъкидлаш жоизки, ўтган йилда жисмоний шахслардан келган мурожаатларнинг 785 таси ана шундай ўз ҳақ-ҳуқуқларини етарли даражада билмаган ҳолда мурожаат этишган. Муҳими, бу фуқароларнинг муаммолари қабулхона мутахассислари томонидан шу ернинг ўзида ҳуқуқий маслахат бериш орқали ҳал этилгани маълум қилинди.


ДХХнинг сохта ходими ушланди. У мусодара қилинган машиналарни арзон нархда олиб беришини айтган\n10:40 / 08.07.2019\nЖорий йилнинг 26 июнь куни Сурхондарё вилоятининг Термиз шаҳрида яшовчи, муқаддам судланган 35 ёшли С.Қ. Ўзбекистон Республикаси ДХХ вилоят бошқармасига ариза билан мурожаат қилган. Бу ҳақда Ўзбекистон Республикаси ИИВ Жамоатчилик ва ОАВ билан алоқалар бошқармаси хабар бермоқда.\nУ таниши, Гулшан кўчасида яшовчи, муқаддам судланган 44 ёшли Ғ.Э. ўзининг танишлари, Ю.Ражабий кўчасида яшовчи, 60 ёшли Ш.Ш. ҳамда Олтинсой туманида яшовчи 41 ёшли Н.М.ларга, С.Қ.ни Ўзбекистон Республикаси ДХХ вилоят бошқармасида ишлашини, уни танишлигини ва у орқали мусодара қилинган машиналарни олиб беришини айтиб, алдов йўли билан ишончига кириб, улардан пул олиб юрганлигини маълум қилган.\nҲолат юзасидан ўтказилган терговга қадар текширув ҳаракатлари жараёнида Ш.Ш. ва Н.М.лар ҳақиқатдан хам Ғ.Э. С.Қ.ни уларга ДХХ ходими сифатида таништириб, мусодара қилинган автомашиналарни олиб беришини ваъда қилиб, улардан жами 240 млн. сўм пул олганлиги аниқланган. Ғ.Э. қўлга олинган.\n22:39 / 07.08.2020\n«Аккаунтимни бузиб киришга уриниш бўлди» - Telegram’да фирибгарлик орқали фойдаланувчиларни алдаш ҳолатлари кузатилди\nИчки ишлар органларида фирибгарлик жиноятларига қарши курашувчи алоҳида бўлинмалар ташкил этилади\nКореядаги Hyundai заводига ишга юборишни ваъда қилиб, 21 млн сўм олган шахсга нисбатан жиноят иши қўзғатилди\n10:10 / 06.08.2020\nТошкентда фуқаро маҳалладошини 200 000 долларга алдаб кетди


Райимбек Матраимов давлатга 1 миллиард 223 миллион сом тўлади - 0\nМолия вазирлигида очилган махсус ҳисоб рақамига жисмоний шахслардан 33 миллион 600 минг сом ўтказилди. Бу ҳақда вазирликнинг матбуот хизмати хабар бермоқда.\nВазирлик маълумотларига кўра, ҳуқуқни муҳофаза қилиш идораларига жами 1 миллиард 312 миллион 94 минг 626 сом тушган. Давлат божхона хизмати раисининг собиқ ўринбосари Раимбек Матраимов 1 миллиард 223 миллион 551 минг 690 сом тўлаган.\nМолия вазирлигида иккита мақсад учун махсус ҳисоб очилди: биринчидан, давлатга зарар етказганлардан пул ундириш; иккинчидан, ташқи қарзни тўлашда ёрдам бериш; Фуқаролар ихтиёрий равишда ҳар қандай миқдордаги пулни ўтказишлари мумкин.\nРаимбек Матраимов Миллий хавфсизлик давлат қўмитасининг Коррупцияга қарши курашиш хизмати томонидан шу йилнинг 20-октябрида ҳибсга олинган. У 2016-йилдан буён божхона соҳасида коррупция схемасини ташкил қилишда айбланмоқда.\nМатраимов коррупциявий ишларини тан олди ва давлат хазинасига 2 миллиард сом тўлашини айтди. У олдиндан 80 миллион сомни ўтказган эди.


2017 йилдан буён Ўзбекистон иқтисодиётига 83 миллиард доллар инвестициялар жалб қилинган — Review.uz\nЎзлаштирилган инвестицияларнинг қарийб 65 фоизи саноат ва инфратузилма лойиҳаларига тўғри келади. Бу ҳақда 24 июнь куни Шавкат Мирзиёев раислигида бўлиб ўтган видеоселектор йиғилишида таъкидлаб ўтилди.\nПрезидент инвестиция ва экспорт соҳаларида олиб борилаётган ишлар ва йил якунига қадар амалга оширилиши лозим бўлган устувор вазифаларга бағишланган видеоселектор йиғилиши бўлиб ўтди.\nҚайд этилишича, 2017 йилдан бошлаб барча манбалар ҳисобидан 716 триллион сўм (83 миллиард доллар) ёки олдинги даврга нисбатан 2 баравардан зиёд инвестициялар ўзлаштирилган. Шундан 26,8 миллиард долларини хориждан жалб қилинган маблағлар ташкил этади.\nТўғридан-тўғри инвестициялар – 10,6 миллиард доллар, давлат кафолати остидаги лойиҳалар учун – 8,4 миллиард доллар, кафолатсиз кредитлар – 6,6 миллиард доллар, банк ва корхоналарнинг халқаро облигациялари – 1,2 миллиард долларлик маблағ жалб қилинган. Ўзлаштирилган инвестицияларнинг қарийб 65 фоизи саноат ва инфратузилма лойиҳаларига тўғри келади.\nНатижада сўнгги 4 йилда мамлакат ялпи ички маҳсулоти таркибида саноатнинг улуши 25 фоиздан 33 фоизга, саноат маҳсулоти ишлаб чиқариш ҳажми 1,3 бараварга ўсди.\nЖумладан, автомобилсозликда ишлаб чиқариш – 3,4 баравар, электротехника – 2 баравар, фармацевтика ва қурилиш материаллари – 1,4 баравар, металлургия – 1,2 бараварга ошди.\nТайёр тўқимачилик ва маиший техника маҳсулотлари экспорти 5 бараварга ўсди.\nУшбу даврда 441 триллион сўмлик 47 мингдан зиёд йирик, ўрта ва кичик лойиҳалар ишга туширилиб, 680 мингдан ортиқ доимий янги иш ўринлари яратилди.\n– 2017 йилдан бошлаб Ўзбекистон иқтисодиётига 83 миллиард доллар инвестиция кирди. Бу жуда катта рақам. Жуда кўп тажриба орттирдик, бир долларлик инвестиция эвазига қанча иш жойи яратиляпти, қанча рақобатбардош маҳсулот ишлаб чиқаряпти, саноат ўсиши қандай – бугун шуларни муҳокама қиламиз – деди Шавкат Мирзиёев.


Янги элчи Бўрибой Жексембин чегарадош ҳудуднинг собиқ ҳокими сифатида Ўзбекистондаги вазиятдан яхши хабардор шахс саналади.\nҚозоғистон Ташқи ишлар вазирлигидан олинган маълумотга кўра, Бўрибой Жексембиннинг Тошкентга элчи сифатида юборилиши, расмий Остонанинг Ўзбекистон билан ҳамкорликка алоҳида эътибор қаратаётгани белгисидир.\nҚозоғистон Ташқи ишлар вазирлиги халқаро ахборот қўмитаси расмийси Асқар Абдураҳмоновнинг айтишича, Бўрибой Жексембиннинг Ўзбекистон элчилигига тайинланиши бежиз бўлмаган.\n- Бўрибой Жексембин Қозоғистон жанубида Ўзбекистон ва Қирғизистон билан чегарадош бўлган Жамбул вилоятига раҳбарлик қилган. Унинг бу лавозимга тайинланиши бежиз эмас. Чунки у Ўзбекистон билан мавжуд бўлган чегара муаммоларини ва иқтисодий алоқаларни яхши билади. Шунингдек, у ўзбек халқи, ўзбек маданияти билан ҳам жуда яхши таниш ва бу мамлакатни яхши билади, дейди Асқар Абдураҳмонов.\nУнинг айтишича, Қозоғистоннинг Ўзбекистондаги элчи курсисининг бир неча ой давомида бўш қолгани, айнан бу лавозимга бир неча ой давомида муносиб номзод излангани билан боғлиқ.\n- Қозоғистон ва Ўзбекистон ҳақиқатан ҳам Марказий Осиёда етакчи давлатлардир ва уларнинг ўзаро муносабатлари минтақадаги ҳамкорлик жараёнини белгилаб беради. Шунинг учун ҳам янги элчига қозоқ-ўзбек сиёсий-иқтисодий ва ижтимоий-маданий алоқаларини янги қирраларини кашф этиш вазифаси юкланган, деди Асқар Абдураҳмонов.\nҚозоғистоннинг Ўзбекистондаги элчихонаси маълумотларига таянадиган бўлсак, бу икки мамлакат ўртасидаги иқтисодий ҳамкорлик ҳақиқатан ҳам диққатга лойиқдир. Ўзбекистонда айни кунларда 200 га яқин қозоқ ширкатлари фаолият кўрсатмоқда. Қозоғистон ҳудудида эса Ўзбекистон капитали иштирокида ташкил этилган 715 та кичик ва ўрта корхоналар ишламоқда.\nЎзбекистон билан Қозоғистон ўртасидаги товар айрибошлаш 2006 йилда 703 миллион доллар бўлган, ҳозир эса бу кўрсаткич 1,5 миллиард долларга яқинлаб қолган.\nБироқ қозоғистонлик сиёсатшунос Эдуард Полетаев фикрича, иқтисодий ҳамкорликдан фарқли ўлароқ, Ўзбекистон-Қозоғистон сиёсий муносабатлари силлиқ эмас.\n- Чегараларнинг ёпиб қўйилиши ва сиёсий муносабатларда муаммолар бор. Масалан, Қозоғистон президентинингМарказий Осиё иттифоқини ташкил этиш ташаббуси Ўзбекистон президенти Ислом Каримов томонидан йўқ қилинди. Чунки ҳар иккала шахс бир-бирига рақобатчи. Гап шундаки, бу рақобат давлатлар ўртасидаги ёки сиёсий тузимлар ўртасидаги соғлом рақобат эмас, балки икки давлат лидерлари ўртасидаги шахсий рақобатдир, дейди Эдуард Полетаев.\nЎзбекистонлик сиёсатшунос Камолиддин Раббимов қозоғистонлик ҳамкасбининг сўзларига қисман қўшилган ҳолда мана буларни қўшимча қилади.\n- Ўзбекистон ҳам¸ Қозоғистон ҳам авторитар давлат. Иккала давлатнинг сиëсати давлат раҳбарларининг кайфияти¸ дунëқарашига боғлиқ ҳолатда амалга оширилади. Ўзбекистоннинг ташқи сиëсати бу шахсан Каримовнинг ташқи сиëсати. У ерда миллий манфаатлардан кўра Каримовнинг амбициялари¸ унинг кечинмалари каттароқ рол ўйнайди. Олдиндан маълум эдики¸ 16 миллион аҳолиси ва катта нефт ресурслари билан Қозоғистоннинг ривожланиши табиий эди. Шунинг учун Ўзбекистон Қозоғистоннинг ресурсларини инобатга олган ҳолда узоқ муддатли ривожланиш стратегиясини амалга ошириши керак эди¸ дейди Камолиддин Раббимов.\nОлмаоталик сиёсатшунос Эдуард Полетаев масаланинг яна бир жиҳатига эътибор қаратади:\n- Бу ерда вассаллар учун кураш бормоқда. Масалан, Ўзбекистон-Тожикистон муносабатларида бир муаммо пайдо бўлса, тожик раҳбари Остонага келади. Қандайдир шартномалар, иқтисодий ёрдам ва инвестиция масалаларига оид ҳужжатлар имзоланади. Мен бу курашда икки давлат лидерлари вазиятни абсурд даражада мураккаблаштиришгача етиб боришади, деган фикрдан йироқман. Айни пайтда улар вазиятни юмшатишга ҳам ҳаракат қилишмайди. Шахсий рақобатдаги бундай кескин вазият у ёки бу президент ўз вазифасини бажаришга лаёқатсиз бўлиб қолгунича давом этади, дейди Эдуард Полетаев.\nБу фикрга Тошкентлик сиёсатшунос Камоллидн Раббимов ҳам қўшилади.\n- Биласизми¸ Ўзбекистон¸ менинг назаримда¸ сиëсий трансформация ҳолатига яқинлашиб бораяпти. Узоғи билан уч йилми¸ тўрт йилми¸ балки беш йилларда олий ҳокимиятда ўзгариш бўлишини кутиш мумкин. Ана шундан кейин Ўзбекистоннинг ички ва ташқи сиëсати табиий равишда ревизия қилинади. Лекин қандай оҳанг устувор бўлишини айтиш қийин. Чунки биз кейинги президент ким бўлишини ҳозир айта олмаймиз. СССР даврида шаклланган ижтимоий шахслар даврида интеграция учун¸ давлатнинг ички ва ташқи тараққиëти учун муҳим миллий манфаатларни инобатга оладиган модел шакллантирилишини кутиш қийин¸ дейди Камолиддин Раббимов.


Япония атом энергетикасига қайтмоқда\n12.11.2018 21:15 0 163\nЯпония атом энергетикасига қайтмоқда. «Фукусима-1» атом электр станциясида 2011 йили содир бўлган авариядан сўнг Япония атом энергетикаси мавзусига нуқта қўйгандек туюлганди, деб ёзмоқда «Асахи Симбун» газетаси. Бироқ яқинда маълум бўлишича, «Ikata Shikoku Electric Power» АЭСи тез орада очиларкан. «Shikoku Electric» — қатор суд жараёнларида электростанция қуриш учун узоқ йиллардан бери курашиб келаётган компания.\nБу Япониядаги тўққизинчи реактор бўлди. Тахминларга кўра, беш йилдан кейин «Кунчиқар юрт»да яна олтита реактор ишга туширилади.\nЯпонияда 2017 йили атом энергетикасининг умумий ишлаб чиқарилаётган энергетикадаги улуши 2 фоиздан 3,61 фоизга ошди. 2030 йилда бу кўрсаткич 20 фоизга етказилади.\nЯпония атом энергетикаси


«Kun.uz» мухбири фаолиятига тўсқинлик қилинди - Zamin.uz\n11:57 / 10.08.2018\n«Kun.uz» мухбири фаолиятига тўсқинлик қилинди\nҚуйида Kun.uz сайтида эълон қилинган хабар тўлиғича келтирилмоқда.\nАҳоли мурожаатларини ўрганиш учун водийга йўл олган «Kun.uz» мухбири фаолиятига тўсқинлик қилинди.\n8 август куни мухбир Фарғона давлат политехника институтига кириш имтиҳонлари бўлиб ўтаётган биноси олдида ҳуқуқ-тартибот органлари ходимлари ундан тегишли ҳужжатларни кўрсатишни сўрашган.\nГап орасида ички ишлар органлари ходими мухбирга ҳудуддаги қониқарсиз шароитлардан нолиган. Мухбир кичик интервью тайёрлашга киришганида эса, ички ишлар органи ходими эса айтган сўзларидан тониб, «матоҳларини йиғиштириш»ни талаб қилган ва пост-патрул хизмати ходимларини чақирган.\nШундан сўнг, мухбирнинг қўлларини қайириб, Қиргулидаги милиция таянч пунктига олиб кетишган. Бу ерда унинг ёнидаги иш жиҳозлари, қўл телефони ҳамда соати олиб қўйилган. Ундан кимлиги ва нима мақсадда Фарғонада юрганини қайта-қайта сўрашган, мухбирнинг жавобларига ишончсизлик билан қаралган.\nМухбир 4 соатдан ошиқ вақт давомида милиция таянч пунктида қолган. Мухбир «Kun.uz» таҳририятига қўнғироқ қилиниб, журналист ҳақидаги маълумотлар тасдиқлатиб олинганидан кейингина, кеч тушганда идорадан чиқишга муваффақ бўлган. Аммо мухбирга буюмлари қайтариб берилаётганида қўл телефони олиб қолинган - унда видео ва аудиоёзувлар бўлиб, орган ходимлари парол туфайли телефонга кира олишмаган ва уни вақтинчаликка қайтариб бермасликка қарор қилишган.\nМухбирга жавоб берилаётганида, кейинги куни турар жойдан маълумотнома олиб келиш тайинланган.\n9 август куни мухбир маълумотномани олиб, Фарғона шаҳар ички ишлар бўлимига борган. Аммо уни бу шаҳарда янги саргузашт кутмоқда эди.\nМухбир «Kun.uz» таҳририяти билан охирги марта телефон орқали боғланганида, сохта гувоҳлар иштирокида ўзига қарши Маъмурий жавобгарлик тўғрисидаги кодекснинг 183-моддаси (Майда безорилик) ва 194-моддаси бўйича (Милиция ходимининг қонуний талабларини бажармаслик) иш очилиш хавфи пайдо бўлгани, ўзини судга олиб кетишмоқчи бўлишаётгани, бу ишларнинг бошида Фарғона шаҳар ИИБ бошлиғи Ҳаётжон Қодиралиевич Солиев тургани ҳақида маълумот беришга улгурди. Айни вақтда у билан яна алоқа узилган.\nТаҳририятнинг вазият юзасидан Фарғона вилояти ички ишлар бошқармаси матбуот хизматига қилинган мурожаатлари бесамар кетмоқда.\nАйни вақтда ички ишлар органлари нима учун журналистик фаолиятга тўсқинлик қилаётганини изоҳлаб бера олгани йўқ.\nБу шу кунларда рўй бериб турган воқеа. Куппа-кундузи ички ишлар органлари ходимлари ваколатларини суиистеъмол қилишиб, журналистнинг эркин фаолиятига қаршилик қилишди. Унинг кейинги икки кун учун режалари ўзгариб, таҳририят топшириқлари бажарилмай қолди.\nТаҳририят фикрича, Фарғона шаҳри ички ишлар органлари бу ҳаракатлари орқали кейинги йилларда республикада амалга оширила бошлаган ислоҳотлар моҳиятини тўғри англаб етмаганини, ишлар эскича тартибда амалга оширилаётганини кўрсатиб қўймоқда.\nКўп эҳтимол билан мухбир бу вазиятдан жарима тўлаш билан қутилади. Лекин, шундай воқеа бўлган экан, бундан ёмонроғи ҳам рўй бериши мумкин.\n«Kun.uz» бу ҳолат юзасидан адолат ўрнатилиши учун ҳаракатларини давом эттиради. “Замин” янгиликларини “Youtube”да кузатиб боринг\n11-11-2019, 07:02, Жамият\n27-10-2019, 13:12, Жамият\n17-08-2019, 00:04, Жамият\nФарғонада "сохта милиционер" аёл фош қилинди\n31-07-2018, 06:00, Жамият\nЯнгиликлар » Жамият » «Kun.uz» мухбири фаолиятига тўсқинлик қилинди


Асосий Қонунимизнинг XIII бобида давлат жамоат бирлашмаларининг ҳуқуқлари ва қонуний манфаатларига риоя қилинишини таъминлаши, уларга ижтимоий ҳаётда иштирок этиши учун тенг ҳуқуқий имкониятлар яратиб бериши ўз ифодасини топган. Шу билан бирга, давлат органлари ва мансабдор шахсларнинг жамоат бирлашмалари фаолиятига аралашишига, ўз навбатида, жамоат бирлашмаларининг давлат органлари ҳамда мансабдор шахслар фаолиятига аралашишига йўл қўйилмайди.\nТаъкидланганидек, юртимизда мазкур конституциявий қоида ва тамойилларни рўёбга чиқариш, кенг кўламли ислоҳотларда фуқаролик жамияти институтлари, жумладан, нодавлат нотижорат ташкилотлари фаоллиги ҳамда таъсирчан ўрни изчиллик билан ошириб борилмоқда.\nДавра суҳбатида аҳолининг, айниқса, ёшларнинг ҳуқуқий маданиятини юксалтириш борасида жамоат ташкилотлари олдида турган вазифалар қизғин муҳокама қилинди. Тадбир якунида фаол ННТ вакилларига байрам совғалари топширилди.\nМазкур рукндаги бошқа мақолалар: « Ҳарбий хизматчилар ёшлар билан учрашди\tСуғурта тўловлари ўз вақтида амалга оширилаяптими? »


II лига. Фаворитлар тўқнашувида омад “Обод”га кулиб боқди / CHAMPIONAT.asia\nII лига. Фаворитлар тўқнашувида омад “Обод”га кулиб боқди\n01 дек 18:37\nИккинчи лига жамоалари ўртасидаги Ўзбекистон чемпионатининг финал босқичи қатнашчилари кеча ва бугун 3-тур учрашувларида майдонга тушдилар.\nКеча “Геофизика” стадионида “А” гуруҳининг фаворитлари – “Бунёдкор-Геофизика” ва “Обод” жамоалари ўзаро тўқнаш келишди. 15-дақиқада бурчакдан оширилган тўпни боши билан мўлжалга аниқ йўллаб, Фарруҳ Зокиров меҳмонларни олдинга олиб чиқди. Иккинчи бўлим бошланиши биланоқ (46-дақиқада) “Бунёдкор-Геофизика” клуби иккинчи голни ҳам ўтказиб юборди. Ҳимоячиларнинг хатосидан Каримжон Нурматов унумли фойдаланди. Принципиал ўйинда асосий рақибга 0:2 ҳисобида бой бериш мезбонлар устози Сергей Нининг режаларида асло йўқ эди. Аммо майдонда айнан шундай ҳолат юз берди. 75-дақиқада бош ҳакам Игорь Ҳудойдотов иккинчи сариқ карточка учун “Обод” ҳимоячиси Ғайрат Умировни майдондан четлатди. Ва бу нарса “Бунёдкор-Геофизика”га тезда фойда келтирди. 77-дақиқада улар пенальти тепиш ҳуқуқини қўлга киритишди. “Нуқтага” тажрибали Яшар Муталибов яқинлашди ва ҳисобни қисқартирди. Аммо бундан ортиғига мезбонлар ўзларида қўшимча куч топа олмадилар ҳамда мағлубиятни тан олишга мажбур бўлдилар – 1:2.\nГуруҳнинг иккинчи беллашувида “Бунёдкор” “ЎзДонг-Жу”ни 4:3 ҳисобида енгди. Эътиборлиси, ёш “қалдирғочлар”нинг голларига, аввалги ўйинларда бўлгани каби, яна Владислав Нуриев (3та) ҳамда Иброҳим Ғофуров муаллифлик қилишди.\n“А” гуруҳи жамоалари бугун дам олишди. “Б” гуруҳи иштирокчилари эса кеча дам олишганди. Улар 3-тур баҳсларини бугун ўтказишди.\nБунёдкор-Геофизика - Обод 1:2\nБунёдкор - ЎзДонг-Жу 4:3\n2. Бунёдкор 3 3 4-3\n3. Бунёдкор-Геофизика 2 3 1-2\n4. ЎзДонг-Жу 2 1 4-5\n5. Динамо 2 1 1-4\nБунёдкор-Геофизика – ЎзДонг-Жу\nДинамо – Бунёдкор\nОбод – ЎзДонг-Жу\nМашъал – Ғиждувон 1:3\n1. Ғиждувон 3 9 7-1\n2. Машъал 2 3 6-4\n3. НДПИ 2 3 4-2\n4. Баҳор-Геолог 2 3 2-5\n5. Толачи 3 0 2-9\nБаҳор-Геолог – Машъал\nНДПИ – Толачи\nМашъал – НДПИ\nҒиждувон – Баҳор-Геолог


Юлдуз тўла осмон: Москванинг Янги йил арафасидаги бетакрор гўзаллиги - 20.12.2018, Sputnik Ўзбекистон\nЮлдуз тўла осмон: Москванинг Янги йил арафасидаги бетакрор гўзаллиги\nЯнги йил – Россияда асосий байрамлардан биридир. Янги йил қадимдан нишонланиб келади. Айниқса, Москва шаҳрида бу байрам ўзгача шукуҳда нишонланади. 20.12.2018, Sputnik Ўзбекистон\n© Sputnik / Максим Блинов / Фотобанкка ўтишПосетители ярмарки на Красной площади.\nЯнги йил – Россияда асосий байрамлардан биридир. Янги йил қадимдан нишонланиб келади. Айниқса, Москва шаҳрида бу байрам ўзгача шукуҳда нишонланади.\nРоссияда Янги йил анъанавий оила байрами ҳисобланади ва дастурхонни оливье салати билан тўлдириб кутиб олинади. Аммо сўнгги беш йилда Москвада меҳмонлар ва шаҳарликлар байрамларни кўчаларда кутиб олишни афзал кўришмоқда. Бу ажабланарли ҳол эмас, ахир шаҳар минглаб ёғдулар сочиб, чинакам афсонавий шаҳарга айланади.\nАнъаналар асрлар оша\nЯнги йил – Россияда асосий байрамлардан биридир. Янги йил қадимдан бошлаб нишонланиб келади. Тўғриси, 1700 йилга қадар янги йилнинг келишини аввал март ойида нишонланарди, XVIII асрдан эса – 1 сентябрь куни нишонлана бошлади. Биринчи рус императори, Пётр I, янги солномани жорий этди. Натижада 7208 йил “дунё яралгандан кундан” 1699 йилга айланди. Шунингдек, Пётр Янги йилни Европададек 1 январь куни нишонлаш, арчаларни ясатиш, Москванинг асосий кўчаларини безатиш ҳақида буйруқ беради. Шундай қилиб арча дарахти икки байрам – Рождество ва Янги йил рамзига айланади.\nШаҳарликларга байрам муносибати билан бир бирларини қутлаш, мушаклар отиш, қуролдан ўқ отиш амр этилади. Қизил майдонда эса катта мушакбозлик ташкил қилинади. Ўшандан бошлаб халқ сайли ва маскарадлар уюштириш одат тусига киради.\n1917 йилда монархия ағдарилгандан сўнг Рождество ўтмиш тузуми рамзи сифатида бекор қилинади. У билан бирга Янги йил байрами ҳам бекор қилинади. Ўша даврда янги йил арчаси ва шаҳарни безатиш урфи йўқолиб кетади. 1935 йил Сталин даврида мамлакатга севимли байрамни безаклари ва арчаси билан қайтаришга қарор қилинади. 1947 йилда 1 январь дам олиш куни сифатида эълон қилинади, 1969-1970 йилдан бошлаб эса давлат раҳбари халқи янги йил кириб келиши билан тантанали равишда қутлаб бошлайди.\n© Sputnik / Анатолий Гаранин / Фотобанкка ўтишС Новым годом! Москва, 1939 год\nИттифоқ йилларида Москва кўчаларда декабрь ойида ясатилган арчалар, Қорбобо, Қорқизларнинг улкан қадлари пайдо бўларди. Шунингдек, шаҳарда арча бозори ва янги йил ярмаркалари ташкил қилинарди.\nСССР парчалангандан сўнг анъана сақланиб қолди. Шаҳар аввалгидек Рождество ва Янги йил байрамларида ёрқин ранглар билан безатилади. Аммо сўнгги бир неча йилда бу махсус сценария бўйича амалга оширилади.\n© Sputnik / Л. Носов / Фотобанкка ўтишНовогодняя елка на площади 50-летия Октября (ныне Манежная площадь).\n2012 йилдан бошлаб Москвада халқаро стандартларга биноан шаҳарликлар ва туристлар учун қулай жамоат жойларини ташкил қилишга алоҳида эътибор қаратилмоқда. Янги йўловчи кўчалар қурилиб, уларда замонавий дўкон ва кафелар барпо қилинмоқда. Сўнги вақтларда чет эллик меҳмонлар Москва ўзгаргани ва қулайроқ бўлгани ҳақида фикр билдиришмоқда.\nШунингдек, мана етти йилдирки тегишли лойиҳага биноан пойтахтда бино, кўприк, ҳайкалларнинг чиройли архитектура нур сочиши ҳисобига ажойиб ёруғлик майдонлари юзага келмоқда.\nДизайн катта шаҳарда\n2012 йилда Москва шаҳрида янги йўловчи кўчалар – Камергерский ва Столешников тор кўчалари, Кузнецкий Мост ва Рождественка пайдо бўлди. Шаҳарни безатиш ягона концепцияси сал кечроқ – 2013-2014 йил Янги йилларида пайдо бўлди.\nЎша пайт шаҳар департаменти маданияти буюртмасига биноан шаҳарнинг байрамона қиёфасини яратиш мақсадида машҳур рус дизейнери Артемий Лебедев студияси жалб қилинади. Мазкур студия янги йил логотипи, паттерн, виньетки, ҳошия ва пиктограммаларни ишлаб чиқаради. “Қишнинг энг яхши шаҳри” ибораси байрам безагининг шиори бўлган.\n© Sputnik / Евгения Новоженина / Фотобанкка ўтишНовогодние мероприятия в рамках фестиваля "Лучший город зимы"\nЯнги йўловчи майдонлар ҳамда сайилгоҳ ва хиёбонлар ажойиб манзарали ва нурли фигуралар билан безатилганди. Москвада жами тахминан 12 мингта кам энергия сарфловчи нурли байрамона объектлар ўрнатилганди. Кўчаларда “Юлдузли осмон” ва нурли дарахтлар ёруғлик конструкциялари пайдо бўлди.\nЎша вақт “Москва мавсумлари” циклидан биринчи “Рождествога саёҳат” фестивали ўтказилган.\nКейинги Янги йил 2014-2015 йилларда шаҳарни безатиш учун “Ранг-баранг ёғдулар” номли концепция ишлаб чиқилди. Йўловчи кўчаларда ўткинчиларнинг бошлари узра ўзгача ёруғлик нур сочиб турарди.\n© Sputnik / Евгения Новоженина / Фотобанкка ўтишНовогодние инсталяции в Москве\nШаҳарда минглаб янги йил арчалари жойлаштириб чиқилди. Улар орасида анъанавий ва замонавий элементлар билан ёрдамида безатилган ўзига хос дарахтлар бор эди.\nПойтахтдаги энг муҳим майдонлар – Смоленская, Зубовская, Павелецкая, Серпуховская, Таганская ва бошқалар – узунлиги бир хил бўлган арчалар билан ясатилганди, бироқ ҳар бири ўзига хос дизайнга эга эди. Қизиғи шундаки, ўша пайт москваликларнинг ўзи “Фаол фуқаро” шаҳар порталида безак концепциясини танлашган эди.\n© Владимир Астапкович / Фотобанкка ўтишНовогодние инсталляции на Театральной площади в Москве.\nНовогодние инсталляции на Театральной площади в Москве.\nМосквада Янги йил ва Рождество учун анъанавий бўлган безатишлар 2015 йилда Россияда эълон қилинган “Рус адабиёти йили”га бағишланган тимсоллар билан тўлдирилган.\n2015 ва 2016 йиллар орасида пойтахт янги йил энг асосий тимсоли почта маркаси бўлди. Гап шундаки, Янги йил ва Рождество – табриклар ва яхши тилаклар вақти, бу билан почта откриткаси ва маркаси боғлиқ.\nШунингдек, майдонларда, янги жамоат ҳудудларда ва йўловчилар ўтадиган кўчаларда катта декоратив конструкциялар пайдо бўлди, катта арча ўйинчоқлари, гуллар кўринишидаги чироқлар пайдо бўлди.\nБу элементларни барчаси почта маркаси - “Янги йил кайфияти” мавзуси бирлаштирди.\n© Sputnik / Сергей Пятаков / Фотобанкка ўтишНовогоднее оформление ГУМа\nШу услубда мамлакатнинг асосий магазинлари безатилганди, шу жумладан, Қизил майдонида жойлашган ГУМ.\nИталия билан дўстлик\n2017 йилни қарши олишда Москва Италия услубида безатилганди. Ўша вақтда Италия безакларида безатилган, шунингдек, шаҳарлардаги чироқ конструкциялар ўрнатилган.\nҲукуматлар ўзларининг танловини Россия ва Италиянинг маданияти тарихий жиҳатдан ўхшашлиги билан тушунтиришди.\nПойтахтни байрамона ясатишда катта тўплар, аркалар ва чироқли фонтанлар муҳим рол ўйнади.\n© Владимир Астапкович / Фотобанкка ўтишОткрытие московского фестиваля "Путешествие в Рождество"\n“Рождествога саёҳат” фестивали доирасида янги йил иллюминацияси жуда ёрқин ва эсда қоладиган бўлиб чиққанди. Ҳатто москваликлар ўзлари шаҳарнинг янги йил чиройига хурсандчилик билан қарши олиб, бу ҳашаматли декорациялар фонида суратга тушишди.\nБутун ҳаётимиз – театр\n2017-2018 янги йил байрамига театр мавзуси танланди. Шунинг учун кўчаларда театр саҳналари, маскалардаги фигуралар пайдо бўлди. Шаҳар гўёки очиқ ҳаводаги ёрқин театрга айлайди.\n31 декабрдан 3 январга қадар “Рождествога сайёҳат” фестивали доирасида “Тверская”, “Моховая” ва “Охотный Ряд” кўчалари ёпилганди.\n© Sputnik / Илья Питалев / Фотобанкка ўтишПредновогодняя Москва\nФестивал доирасида турли чиқиш ва спектакллар намойиш қилишганди.\nМеҳмонлар кўчаларда таомлари истеъмол қилишлари, инсталяция фонида қўшиқлар куйлаб, расмга тушиш имконига эга бўлишди.\nҲар йили янги йил заргарлик безаклари яратилмайди, уларнинг катта қисми бир неча бор ишлатилади.\n“Шаҳар катта декоратив элементларнинг захираси таъминланган, булар шаҳарни кам харажатлар билан шаҳарни безатишни имконини беради”, - деб тушунтиришди Москва Бирлаштирилган энергетик компаниясида.\nЙирик объектларда кўп марта чироқ аркалари ўрнатилган. Уларни “Тверская” ва “Пушкин” майдонларида, шунингдек “Революция майдони”, “Камергерский переулок” ва “Газетный переулок” ва “Новопушкинский сквер”да кўриш мумкин.\nАйниқса, пойтахт меҳмонларига “Большая Дмитровка” ва “Никольская” кўчаларида “Юлдузли осмон” конструкциялари жуда маъқул бўлди.\n© Sputnik / Владимир Астапкович / Фотобанкка ўтишМеждународный фестиваль "Рождественский свет" в Москве\n“Умуман олганда, катта конструкциялар кўпи янгитдан ўрнатилиши мумкин ёки катта бўлмаган ўзгаришлар ҳисобига янги ноёб кўриниш олишлари мумкин”, - деб қўшимча қилди.\nЯрмаркалар ва энг йирик яхмалак\nМосквада янги йил ва рождество байрамларида турли ярмаркалар ўтказилади. Манеж ва Қизил майдонларда анъанавий тарзда ярмаркалар ташкил қилинади.\nБу ярмаркаларда савдо павильонлардан ташқари кўплаб қизиқарли каруселлар бор. Шунингдек, Қизил майдонда муз катоки ўрнатилади.\n© Sputnik / Илья Питалев / Фотобанкка ўтишОткрытие ГУМ-Катка на Красной площади\nОбодонлаштирилган йўловчи кўчаларда байрам савдо жойлари ўтказилади, масалан, Кузнецкий мост кўчасида сингари.\n© Sputnik / Григорий Сысоев / Фотобанкка ўтишВиды Москвы\nШаҳар хиёбонларида, хусусан, ВДНХ ва “Соколники”, “Парк Горького” хиёбонларида нафақат Москвада, балки Европада энг катта бўлган яхмалаклар қуйилади.\nШаҳардаги ўзгаришлар Москвага туристлар оқимини кўпайтирди.\nСайёҳлар сўзларига кўра, Россия пойтахти ўзгарди ва жуда қулай бўлди. Энди хорижий фуқаролар янги йил байрамларини нишонлаш учун Европа шаҳарлари билан бир қаторда Москвани танлашмоқда.


Ватанпарварлик – oliymahad.uz\nБу дунёда инсоннинг энг буюк, эзгу ва муқаддас вазифаси, аввало, ўз оиласи, Ватани ва халқини муносиб ҳимоя қилишдан иборатдир. Бу борада ҳар бир ўғлоннинг билим ва малакаси, ақлий салоҳияти, руҳий тайёргарлигини ошириш, уларда ватанпарварлик фазилатларини камол топтириш ўта муҳим аҳамиятга эгадир.\nЖорий йилнинг 6 январ куни Тошкент ислом институти талаба қизлари иштирокида “Ватанпарварлик” мавзусида Маънавият соати бўлиб ўтди. Суҳбатни талаба қизлар билан ишлаш бўйича услубчи З.Суярова олиб борди. Унда куратор С.Валиева, АРМ кутубхоначиси И.Акмалова ва барча талаба қизлар иштирок этдилар.\nСуҳбат бошида З.Суярова ватанпарварлик руҳи ҳар бир фуқаронинг қалбидан жой олган бўлиши, Ватанни ҳимоя қилишда эркаклар билан бир қаторда аёлларнинг ҳам ўрни жуда муҳимлигини таъкидлаб ўтди. Сўнгра суҳбатни куратор С.Валиева давом эттириб, ватанга садоқат ва уни асраб-авайлаш ҳақида ҳикматлардан намуналар келтириб изоҳлаб, ҳозирги кунда ёшларни ватанпарварлик руҳида тарбиялашда аёл-қизларнинг меҳнати нечоғлик муҳимлиги ҳақида тўхталиб ўтди. Шундан сўнг, устоз ва талабалар ўртасида кутубхоначи И.Акмалова савол-жавоб ўтказиб, ватапарварлик мавзусида талаба қизларнинг фикрлари билан ўртоқлашди.\n“Ҳар бир буюк инсон ортида аёл туради” деган фикр қай даражада ҳақлигига аёллар инсониятнинг маънавий ва жисмоний шаклланишида қўшаётган ҳиссасини кўриб ишонч ҳосил қиламиз. Ижтимоий, маънавий-маърифий соҳалардаги ишларни янги тизим асосида йўлга қўйиш бўйича 5 та муҳим ташаббуснинг бешинчиси хотин-қизларни иш билан таъминлаш масалаларига бағишланган бўлиб, бу борада юртимизда кўплаб ислоҳотлар амалга оширилмоқда. Ташаббус илгари сурилганидан сўнг, институтимиз аёл-қизлари ҳам жамиятда аёл-қизлар ўртасида диний муҳитни яхшилар борасида ҳам турли хил суҳбатлар, мақола, ҳикоя ва таржималар билан кенг кўламли тарғиботлар ва лойиҳалар эзгу мақсадларга хизмат қилаётгани, юртдошларимиз, хусусан, хотин-қизлар ҳаётида муҳим ўрин тутаётгани билан эътирофга лойиқ.\nТалаба қизлар билан ишлаш бўйича услубчи,\nҲуруфул маонийнинг Ғошия сурасида қўлланилиши\nОлдинги«Агар Ватан севгиси бўлмаганда, юртлар хароб бўларди»КейингиОЛИМГА ЭҲТИРОМ – ОЛАМГА ЭҲТИРОМ


20:05Фернандиньо: "Мавсум бошидан бери ҳимоячи сифатида ўйнашга тайёрланяпман" 1 19:45Сурат биздан изоҳ сиздан! 18 19:30Колашинац "Айнтрахт Ф"га қарши ўйиндан олдин нималар деди? 1 19:15Гринвуд мендан зўр, ёшларга имкон берилади. "Астана"га қарши баҳс олдидан Сульшер иштирокидаги матбуот анжумани (тўлиқ) 1 18:54"Пахтакор" шу ҳафта чемпион бўладими? Абдураимов жамоасида қандай муаммо бор? 10 18:44Карикатура: Куртуа уйқуда пайти Анхель "Реал"ни ёқиб юборди 3 18:19"Атлетико" ярим ҳимоячисига МЮ, "Челси" ва "Манчестер Сити" қизиқмоқда. Аммо... 2 17:56УЕФА Чемпионлар Лигаси ҳафта жамоасини эълон қилди 6 17:30"Интер" "Челси" футболчисига қизиқмоқда 4 17:05ЕЧЛда хет-трик қайд этган футболчини "Манчестер Юнайтед" ва "Барселона" кузатмоқда 7 16:59«Бунёдкор» стадиони навбатдаги учрашувга тайёр: Рақиб – «Қизилқум» 7 16:38MLS. 38-тур якуни ҳақида батафсил 1 16:37"Манчестер Юнайтед" "Астана"га қарши ўйинга жиддий тайёргарлик кўрмоқда 9 16:21Кашанда футболчилар 14 16:06Лукаку ва Брозович "Славия"га қарши ўйиндан сўнг жанжаллашиб қолишди 6\n09 июн 23:55\nФернандиньо: "Мавсум бошидан бери ҳимоячи сифатида ўйнашга тайёрланяпман" 1\nГринвуд мендан зўр, ёшларга имкон берилади. "Астана"га қарши баҳс олдидан Сульшер иштирокидаги матбуот анжумани (тўлиқ) 1\nЕЧЛда хет-трик қайд этган футболчини "Манчестер Юнайтед" ва "Барселона" кузатмоқда 7


Саудия Арабистонида ичимлик суви ишлаб чиқарадиган электр станцияси қурилди - Hidoyat.uz\nСаудия Арабистонида ичимлик суви ишлаб чиқарадиган электр станцияси қурилди\nАсосий саҳифа Янгиликлар Дунё янгиликлари Саудия Арабистонида ичимлик суви ишлаб чиқарадиган электр станцияси қурилди\nЧоп этилди Sentabr 6, 2019 Саудия Арабистонида ичимлик суви ишлаб чиқарадиган электр станцияси қурилдиda fikr bildirishni o'chirish\nСаудия Арабистонида фаолият олиб бораётган тадқиқотчилар қуёш электрстанциясини барпо этдилар. Ушбу станциянинг ишлаши учун сув талаб этилмайди, бироқ станция ичимлик сувини ишлаб чиқаради.\nBusiness Insider нашрининг маълум қилишича, иссиқлик электр станциялари кунига миллард литр ичимлик сувидан фойдаланади, бироқ миллионлаб литр сув буғланиб кетади. Қуёш электр станциялари эса сув сарфини минимал даражага туширади.\nҲозирча ушбу лойиҳа синов шаклида иш олиб бормоқда. Ичимлик суви муаммо бўлган ҳудудларда ушбу лойиҳа ҳам электр энергияси, ҳам ичимлик суви ишлаб чиқаришда фойдали бўлади.\nАбу Ҳурайра (розияллоҳу анҳу) сафар халтасидаги барака\nПрезидент қарори: Дин ишлари бўйича қўмитанинг янгиланган вазифалари белгиланди


Ўзбекистонга олиб кирилаётган палма ёғи зарарлими? » Ўзбекистон янгиликлари – Zamin.uz\nЎзбекистонга олиб кирилаётган палма ёғи зарарлими?\n14 июнь 2019, 15:36\nСўнгги йилларда палма ёғининг инсон соғлиғи учун зарарли ёки зарарли эмаслиги борасида жуда кўп баҳс мунозаралар бўлмоқда. Аслидачи? У инсон организми учун қай даражада хавфли? Агар маҳсулот зарарли бўлса, нега унда ишлаб чиқарувчилар палма ёғидан фойдаланмоқда?\nМаълумот учун Палма ёғи икки турга бўлинади. Қизил палма ёғи ҳамда техник палма ёғи. Қизил палма ёғи палма мевасидан олинади. Фойдали ва шу билан бирга жуда қиммат маҳсулот. Иккинчиси хом палма ёғи. У мева данагидан олинади. Ўта арзон ва зарарли. Техник палма ёғи, асосан ноозиқ-овқат маҳсулотлар таркибига қўшилади ва ундан озиқ-овқат маҳсулотлари учун ишлатиш мумкин эмас.\n2017 йилнинг май ойида Европа озиқ-овқат стандартлари ва хавфсизлиги ташкилоти озиқ-овқат маҳсулотлари ишлаб чиқаришда кенг фойдаланилаётган палма ёғи таркибида канцероген моддалар аниқланганини маълум қилди. Бунда қандолат, хусусан, шоколад тайёрлашда кенг фойдаланилаётган палма ёғи 200 даражадан юқори иссиқликда қиздирилганда ундан глицидил моддасига эга ёғли эфир кислотаси ажралиб чиққани кузатилган.\nЖаҳон соғлиқни сақлаш ташкилотининг маълум қилишича, бу кислота генотоксик ёки канцероген модда бўлиб, саратонни келтириб чиқаради ва хасталикни авж олдиради. Натижада бу ёғ саратон хасталиги тўқималари кўпайишига ва тананинг бошқа ерига кўчиб ўтишига ёрдамлашади. Айниқса, бундай моддалар организми нимжон болалар саломатлиги учун жуда хавфли. У юрак-қон томир касалликлари, диабет касаллиги ҳатто, эркакларнинг бепуштлигини ҳам келтириб чиқариши мумкин экан.\nНега унда ишлаб чиқарувчилар палма ёғидан фойдаланадилар?\nМасалан, Россияда палма ёғи маргарин, соуслар, сут маҳсулотлари ишлаб чиқаришда қўлланилади. Ушбу қўшимчалар ишлаб чиқариш харажатларини камайтиради.\nБутунжаҳон соғлиқни сақлаш ташкилоти палма ёғи истеъмолини чеклаш бўйича маслаҳат берган. Ривожланган давлатларда бу маҳсулотдан фойдаланиш чекланган. Шунингдек, Ўзбекистонда ҳам, амалдаги санитария қоидалари ва меъёрларига асосан болалар озиқ-овқат маҳсулотлари ишлаб чиқарилишида палма ёғидан фойдаланиш тақиқланган.\nЎзбекистонда палма ёғининг импорт ҳажми тобора ошиб бормоқда. Маълумотларга кўра, охирги уч йилда мамлакатимизга ўртача 50 минг тоннадан палма ёғи олиб кирилган. Жорий йилнинг январь –май ойлари давомида 31 минг тоннадан ортиқ палма ёғи импорт қилинган. Бу эса жорий йилдаги палма ёғи импорти ўтган йилларга нисбатан кескин ўсаётганлигини кўрсатмоқда.\nОлий Мажлис депутатлари «Ўзстандарт» ва Соғлиқни сақлаш вазирлигига Ўзбекистонга олиб кирилаётган палма ёғини текширувдан ўтказиш бўйича сўров юборган. Ҳозирда «Юксалиш» умуммиллий ҳаракати ва «Буюк келажак» халқаро нодавлат нотижорат ташкилоти ҳам ҳамкорликда палма ёғининг инсон саломатлигига таъсири бўйича қўшма тадқиқот ўтказмоқда.\nЯнгиликлар » Жамият » Ўзбекистонга олиб кирилаётган палма ёғи зарарлими?


Ҳаёт мазмунига айланган ижод - Kultura.uz\n14.02.2020 / 18:26:08\nҲаёт мазмунига айланган ижод\nИнсон бу ёруғ оламга келганидан бошлаб унинг қалбини қандайдир бир ҳис қийнай бошларкан. Бу туйғу доим юқорига интилиб қалб қўрини инсон кўкрагини ёриб чиқишга ҳар қандай тўсиқни парча-парча қилиб, фақат олдинга ёруғлик томон интиларкан. Шу туйғунинг изидан эса орзулар, ҳаёллар ва интилиш юзага келиб инсон тезроқ улғайишга, ҳаёт уммонида катта-катта қулочлар ташлаб сузушга, нуқул олдинга қараб юришга, юрганда ҳам ўз йўлидан юришга чорларкан. Бундай йўлни топиш учун инсонда болалигидан интилиш бўлмоғи лозимдир. Келинг биз мавзумизни Ўзбекистонда хизмат кўрсатган артист Нарзиддин Шерматов хаёти билан боғласак. Нарзиддин акага шундай саволлар билан мурожаат қилиб кўрдик.\n- Нарзиддин ака сиз инсон болалигидан ўзи хохлаган соҳа устаси бўлиши учун нима қилиши керак деб ўйлайсиз?\n- Мен шунинг учун ҳам болалигимдан ўз танлаган йўлим бўлиши шарт деб уйдан қочиб кетганман. Бу мени энг катта ютуқларимдан бири эди. Агар мен ҳам бошқалар қатори ўз талантимни оммага кўрсатмасдан яшаганимда эди, унда бир умр чала деҳқон бўлиб армонлар оғушида азобланиб яшардим. Тўғри, ёш болани уйидан қочиб кетиши, ота –онасини яқинларини ташвишга қўйиши яхши эмас албатта. Аммо ўзинг, келажагинг, ўз ҳаётинг учун баъзан шундай ҳам қилиш керак экан. Инсон қачонки ўзи ҳаракат қилсагина юксаларкан. Мен болалигимда кенг ҳовлимиз бўйлаб рақс тушардим. У ҳам бўлса уйимиз ва молхонамиз оралиғидаги жойда. Ҳар доим молхонага борганда рақс тушиб ўзимча хиргоя қилиб борардим. Шу вақтларда мен ижро этадиган рақслар аниқроғи турли хил бир-бирига қовушмайдиган ҳаракатлар доимо мен учун қизиқарли бўлиб кўринарди.\nИнсоннинг турли кечинмаларини ёрқин ва ажойиб куч билан ифодаловчи имо-ишора ва ҳаракатлар рақс санъати деб аталади. Рақс, чуқур ҳаяжон, кучли кечинмаларни ифодалайдиган восита сифатида вужудга келган.\nИнсон ва халқнинг ҳис-ҳаяжони, руҳий ҳолати рақснинг ҳақиқий бадиий мазмуни ҳисобланади. Рақснинг ҳаракат ва имо-ишоралари ритмик системаси асосида вужудга келган ўзига хос образларида акс этади. Бу образларни яратиш учун эса раққоснинг танаси унга ишчи қурол бўлиб хизмат қилади. Аммо рақс фақатгина инсон гавдасининг имкониятларинигина эмас, унинг маънавий дунёсини ҳам акс эттиради. Аммо, рақсда бу икки жиҳат бир-бирига боғлиқ ҳолда намоён бўлади. Бадиий образ ҳам ҳудди ана шу раққос гавдасининг кучи ва маҳоратида, чаққон ва гўзал ҳаракатида гавдаланади. Санъатда мазмун билан шаклни бир-биридан ажратиш хато эканлиги рақс мисолида яққол кўринади. Баъзан санъат асари мазмунан “яхши”, аммо унинг ижроси “ёмон” деб нўтўғри ўйлайдилар. Энг кучсиз ва маҳоратсиз раққосда ҳам ажойиб рақс ҳақидаги “орзу” пайдо бўлиши мумкин. Бироқ раққосда ҳақиқий қобилият ва маҳорат бўлмаса, агар ўз фикрини ритм қонун-қоидалари асосида ҳаракатланувчи ажойиб рақслар бажарувчи гавдага айлантира олмаса, унинг фикри фикирлигича, орзуси орзулигича қолаверади. Асосийси ижрочида кучли ишонч ва шижоат бўлмоғи керак. Бу хақда Нарзиддин Шерматов ўз ҳаёт йўлидан келиб чиқиб шундай деди:\n- Биласизми, М.Горкий “Қондаги қуёш ҳарорати билан туғилган яхши” деб таъкидлаган, бундай ҳароратнинг кишига ҳар қандай қийинчиликни енгишга, ёрдам беришини хис қилиш керак. Ижодкор ҳаётида ҳар қандай холат бўларкан, мени болалигимда рақс санъатига қизиқа бошлаган давримда турли хил инсонлар томонидан ҳар хил гаплар ёғила бошлади жумладан ўз яқинларим - Ҳой бола нима қиласан ўзингни бўлмағур нарсаларга уриб. Йигит кишиям ўйинчи бўладими аҳмоқ. Калланг борми сени? Эл-юртнинг ичида қандай бош кўтариб юрасан? Шуям ишми тўғрироқ йўлни танласанг бўлмайдими? Ахир рақс аёлларники, сен бўлсанг ўзингни аёлларга тенг қилиб рақс тушмоқчимисан? Хўп ўша Уста Олим, Юсуфжон Қизиқ булар раққос бўлган биламан, лекин у замонлар бошқача бўлган. Йигитлар рақс тушиши одатий ҳол эди. Бу даврда йигит раққосларни хотинчалиш дейишаяпти наҳот шунга парво қилмасанг. Деб кўз очиргани қўймасди мен бўлсам ўжарлик қилиб уларга - Йўқ ўртоқлар ким нима деса десин мен барибир раққос бўламан. Рақс бу мени ҳаётим. Сизлар балки рақс тушмасдан яшай оларсизлар, аммо мен рақссиз ҳаётимни тасаввур қила олмайман. Одамлар ҳар доим гапиришган, ҳали бундан кейин ҳам гапиришади. Бундай ғийбатлар улар учун одатий ҳол, ҳеч янгилик эмас. Мен бўлсам ўзим хоҳлаган йўлдан юраман, чунки инсон бу оламга бир марта келади. Шундай экан, ҳар ким Худо юқтирган истеъдодини намоён этишга ҳақли! Дер эдим.\nЭзгу мақсад йўлидаги интилиш ҳар қандай таънаю маломатлардан, ўткинчи зуғумлару, ортиқча гап-сўзлардан доимо устун турар экан.\nБиз, рақс ҳаммани ҳам мафтун этади, қувонч ва эрк ҳиссини уйғотади деймиз. Бу кучли ҳиссиёт кўп кишиларда пайдо бўлиши мумкин. Лекин бу ҳиссиётни акс эттирувчи рақсни яратиш учун гавда ўз-ўзидан эркин, енгил ва гўзал ҳаракатланиши лозим. Ҳаракатнинг енгил ва эркинлигида, ҳудди шулардагина, руҳий енгиллик ва эркинликни кўрсатиш мумкин. Бу барча хусусиятлар албатта бошқа санъатларга ҳам алоқадордир. Аммо рақс доимо ўзгача бўлиб келган, бундан кейин ҳам бетакрорлигича қолаверади. Бу борада рақс тарихидан жуда кўп мисоллар келтиришимиз мумкин. Биз миллий рақсларимизнинг ўзгача таровати хақида ижодкорни суҳбатга тортдик\n- Ўзбекча рақслар хусусидан тўхталадиган бўлсам, халқдан олиб яна бераман. Рақс-туйғуларининг ҳаракатлар воситасида ифодаланиши экан, бу санъатнинг илдизи фақат халқнинг руҳий бойлигидан озиқланади. Халқ буюк устоз. Ўзга халқ рақсларини ўзлаштиришда эса аввало ўша халқнинг урф-одатларини маданиятини чуқур ўрганаман. Сўнгра мос кийимлар танлаб, машқ қилишга киришаман. Биласизми, ўзбек рақс санъатиниг тарихий услублар билан ҳозирги услублари орасидаги боғлиқлик узилган. Авваллари “қиличбоз”, “улоқ”, “олов” рақслар бўларди. Ана шу рақсларни тиклаш имконияти бўлмаяпти. Ўз ижодим санъатсевар халқимни хушнуд этолсам ўзимни чексиз бахтиёр деб билардим, -дейди Нарзиддин ака биз билан суҳбатда, -истагим: ўзбек рақс санъатида раққослар сафини кенгайтириш.\nБироқ юқорида айтлганидек, ижодкор сустлик қилиб бир жойда депсиниб туриши яхши эмас. Инсон доимо изланишда бўлмоғи шарт. Қахрамонимиз ҳам шундай машаққатли йўлни мардонавор босиб ўтганлиги боис бугунги кунда эл хурматида юрибди. Ҳар бир ёш рақс санъатига қизиқувчи ижодкорлар Нарзиддин Шерматов ҳаёти ва ижодий фаолиятидан ўрнак олса ажойиб иш бўларди деган умеддаман. Балки шундагина рақс санъатида фидойилар кўпаяр.\nЎзбекистон давлат хореография академияси 1 – курс магистранти\nЮлдашева Дилзода Улуғбековна\n13.02.2020 / 11:32:40\nВ Гёте-институте Ташкент пройдут бесплатные мастер-классы на тему "Карнавальные поделки"\nГёте-институт Ташкент организует бесплатные мастер-классы на тему "Карнавальные поделки" для детей 7-10 лет Далее...\n14 февраля 2020 года в 11.00 произойдет передача автомобиля скорой медицинской помощи Hyundai Grand Starex для детского отделения Научно-исследовательского института гематологии и переливания крови Минздрав РУ и очередной партии медикаментов для лечащихся детей. Далее...


"Қорақалпоғистон" замонавий шаҳарчага айланди\nНукус шаҳридан 420 километр узоқда – бепоён Устюрт кенгликлари бағрида жойлашган “Қорақалпоғистон” посёлкасида 43,5 миллиард сўмлик қурилиш-реконструкция ва ободонлаштириш ишлари амалга оширилди.\nҚўнғирот туманига қарашли ушбу аҳоли пункти “Обод қишлоқ” дастури асосида янги қиёфа касб этганидан, аввало, ҳудуд аҳолиси беҳад мамнун.\nҚорақалпоғистон Республикасидаги 15 тумандан мазкур дастурга киритилган 30 қишлоқнинг ҳар бирида ушбу посёлкадаги каби қурилиш ва ободонлаштириш ишларини амалга ошириш учун 215,1 миллиард сўм маблағ йўналтирилиши белгиланган. Бугунги кунда дастур доирасидаги ишларнинг 82 фоиздан ортиғи бажарилган.\nАниқ рақамлар мисолида айтадиган бўлсак, Қорақалпоғистонда 6 минг 848 турар жой биноси, 48 километр йўлак таъмирланиб, 1 минг 393 дона тунги чироқлар ўрнатилди. Қишлоқлар ободлиги йўллар равонлигида ҳам кўринади. Шу мақсадда 109,4 километр ички автомобиль йўллари таъмирланди, 22 та бекат янгидан қурилди.\nҚишлоқларда 143 километр ичимлик суви, 130 километр ирригация ва 50 километр мелиорация тармоқлари яхшиланди. 368,5 километр электр тармоғи тортилди ва 177 дона янги трансформатор ўрнатилди. Шунингдек, 141,5 километрлик газ тармоғида янгидан қуриш, мукаммал таъмирлаш ва демонтаж ишлари олиб борилди. Хонадонларга 4 минг 600 га яқин суюлтирилган газ баллони етказиб берилди. Бугунги кунда 63 ижтимоий объектда жами 30 миллиард 998 миллион сўмлик мукаммал таъмирлаш ишлари якунланди.\n– Туман марказидан 320 километр олисда жойлашган посёлкада бундай ўзгаришлар бўлади, деса, йил бошида ҳам биров ишонмасди, – дейди “Қорақалпоғистон” посёлка фуқаролар йиғини раиси Қутли Кошимбетова. – Ўтган асрнинг 70-йилларида қурилган кўп қаватли уйлар бутунлай таъмирталаб аҳволга келиб қолган эди. Ёмғир ёғса лой кўча, томидан чакки ўтадиган уй кўз ўнгимизда пайдо бўларди. Кўп қаватли уйлар яқинида тартибсиз қурилган пана-пастқам объектлар кўнгилни хира қиларди. Бугун эса ҳаммаси бошқача – посёлкамиз замонавий шаҳарчага айланди.\nПосёлкада 25 та кўп қаватли уй, шунингдек, йўлак ва йўллар таъмирланди. Кўчаларга ёритгичлар ўрнатилди. Ёш оилалар, кам таъминланганлар ҳамда ногиронлиги бор фуқаролар учун 24 арзон уй-жой қурилиб, фойдаланишга топширилди. 2 километр тоза ичимлик суви тармоғи яхшиланди, 21 та трансформатор ва 98 та эски симёғоч устуни, 2,2 километр газ тармоғи ва 16 та газ тақсимлаш нуқтаси таъмирланди. 16,2 километр ички автомобиль йўллари таъмирланиб, 2 та бекат қурилди.\nДастурнинг муҳим жиҳати шундаки, нафақат қишлоқ обод бўлди, балки у ерда яшаётган юртдошларимиз доимий иш ўрнига эга бўлди. “Қорақалпоғистон” посёлка фуқаролар йиғинида ҳам тикув цехи ишга туширилиб, 80 нафар хотин-қиз доимий даромад манбаи билан таъминланди.\nЎтган асрнинг 90-йилларидан буён қаровсиз ётган клуб қайта таъмирланиб, замонавий “Маданият саройи”га айлантирилди. Бу ерда Қорақалпоғистон Республикаси Маданият вазирлиги томонидан ишлаб чиқилган дастурга асосан турли маданий-маърифий тадбирлар, театр томошалари, учрашувлар ташкил этилмоқда.\n“Обод қишлоқ” дастури ижроси доирасидаги ишлар изчил давом эттирилмоқда.


Бухорода бўш иш ўринлари ярмаркаси бўлиб ўтди\n18:14 / 29.04.2016\nБухорода “Таълим ва мутахассислик” кўргазмаси ҳамда бўш иш ўринлари ярмаркаси ўтказилди. Бу ҳақда “ЎзА” хабар бермоқда.\nМазкур кўргазма вилоят ҳокимлиги, ўрта махсус, касб-ҳунар таълими, халқ таълими, меҳнат бошқармалари ва бошқа ташкилотлар ҳамкорлигида ташкил этилди.\nКўргазмада Бухоро давлат университети, Бухоро муҳандислик-технология институти, Бухоро давлат тиббиёт институти, Тошкент ирригация ва мелиорация ҳамда Тошкент давлат стоматология институтларининг Бухоро филиаллари, шунингдек, вилоятдаги академик лицей ва касб-ҳунар коллежлари ўз таълим йўналишлари, ёшлар учун яратилган қулайликларни ишланма, видеоролик, баннер ва тарқатма материаллар орқали намойиш қилди.\nКўргазма доирасида ташкил этилган меҳнат ярмаркасида 142 корхона, ташкилот ва муассаса 1 минг 500 га яқин бўш иш ўрни билан иштирок этди. Ярмаркада 418 нафар битирувчига ишга жойлашиш учун йўлланма берилди.


Тошкент шаҳрида қурилиш ишларида қаллобликка йўл қўйган жиноий гуруҳ фош этилди\n21:55 / 07.12.2015\nТошкент шаҳрида қурилиш ишларида қаллобликка йўл қўйган жиноий гуруҳ фош этилди. Бу ҳақда “Огоҳ” нашри ёзмоқда.\nАйтилишича, 1981 йили Тошкентда туғилган Владимир Будников пойтахтидаги МЧЖлардан бирига директор этиб тайинлангач, бошқа бир фирма директори А. Ибратбеков билан пудрат шартномасини тузган. Аммо улар бу шартнома орқали маблағ яшириб, пул ишлашга қарор қилишган. Ҳужжат ишларини тўғирлаш учун улар шерикликка компания бош муҳандиси С. Машарипов ва бош ҳисобчи Б. Будниковларни жалб қилишган.\nҚурилиш ишлари якунланган, лекин буюртмачи ишларнинг сифатсиз амалга оширилганини аниқлаб, тегишли ташкилотларга мурожаат қилган. Натижада сметада кўрсатилган харажатларнинг аксарият қисми маҳсулотларнинг нархи ва хизмат тўловларига мос келмаслиги аниқланди. Бундан ташқари, яширин фаолият йўли билан 11.7 млн сўмлик солиқ ва мажбурий тўловлар яширилгани маълум бўлди.\nЮқорида номи тилга олинган қонунбузарлар суд томонидан тегишли жазога тортилди.


Юлдузлар жанги! Лола Йўлдошева Юлдуз Ражабовага қарши рингга кўтарилди! - 5 Июля 2019 - Yangiliklar Olami - www.SherlarUz.CoM - SMS SHERLAR, SEVGI SHERLARI, YANGI\nГлавная » 2019 » Июль » 5 » Юлдузлар жанги! Лола Йўлдошева Юлдуз Ражабовага қарши рингга кўтарилди!\nЮлдузлар жанги! Лола Йўлдошева Юлдуз Ражабовага қарши рингга кўтарилди!\nХонанда Лола Йўлдошева янги спорт тури билан шуғулланишни бошлади. Бу ҳақда у ўз инстаграм саҳифасида маълум қилди.\n— Олдинги ҳафта махсус таклифга биноан бразилча жиу-житсу бўйича маҳорат дарсига ташриф буюрдим.\nЖанг санъати шунчалик чиройли ва нафис бўлиши мени ҳайратда қолдирди. Бразилча жиу-житсу бу – нозик, катта мушакларсиз қиз бола бўла туриб ўзингизни ҳимоя қила олиш ҳақида. Бу унчалик осон эмас экан, фақатгина мушаклар эмас, балки бош ҳам ишлайди. Бу сизга фаол медитация эмас. Энди мен ўзимни ва танамнинг имкониятларини янада яхшироқ билиш учун дарсларни давом эттирмоқчиман.\nГўзал қизлар, фаол ҳаёт тарзини кечиринг ва албатта, спорт билан шуғулланинг!


Элмира Боситхонова: Энди ҳоким ўз ишини маҳаллаларга қилдиришига чек қўйилади » Sangzor.uz - Инновацион ахборот портали\nSangzor.uz » Жамият » Элмира Боситхонова: Энди ҳоким ўз ишини маҳаллаларга қилдиришига чек қўйилади\n27 февраль куни Ўзбекистон Олий Мажлиси Сенатининг Хотин-қизлар ва гендер тенглик масалалари қўмитаси мажлиси бўлиб ўтди.\nМажлисда сўзда чиққан Маҳалла ва оилани қўллаб-қувватлаш вазирининг биринчи ўринбосари Элмира Боситхонова Ўзбекистон президентининг «Жамиятда ижтимоий-маънавий муҳитни соғломлаштириш, маҳалла институтини янада қўллаб-қувватлаш ҳамда оила ва хотин-қизлар билан ишлаш тизимини янги даражага олиб чиқиш чора-тадбирлари тўғрисида»ги фармони унда белгиланган вазифалар юзасидан нутқ сўзлади.\nЭлмира Боситхонова маҳаллалар эндиликда кимга бўйсуниши ҳақидаги саволга ойдинлик киритди.\n«Ўзини-ўзи бошқариш органи ўз фуқаролари ва кенгашдан бошқа ҳеч кимга бўйсунмайди. Вазирлик [Маҳалла ва оилани қўллаб-қувватлаш вазирлиги] ташкил қилинганининг энг катта сабабларидан бири – маҳалла раисига ва маҳалла фаолларига ҳокимнинг ўз ишини қилдириши масаласига чек қўйилади. Энди вазирлик ана шу аралашув, мажбурловлар – мажлисда ўтириш, тадбирда иштирок этишга мажбуран олиб боришнинг барчасига нуқта қўйилади. Фармонда бу аниқ белгилаб берилган.\nЭнди ҳамма масалалар бизнинг ижроимизда. Қандай ижро этсак, 32 банддан иборат фармоннинг барча бандлари аниқ бажарилади. Бунинг учун ҳаммамиз бараварига ҳаракат қилишимиз керак. Шу жумладан, оммавий ахборот воситалари ҳам», дейди Элмира Боситхонова.


08 август 2020, Тошкент вақти: 14:53\nБу хабарни тасдиқлаган вилоят прокуратураси мулозимига кўра, Шерали Аҳмедов Сурхондарё вилояти МХХ тергов бошқармаси собиқ бошлиғи Нодир Тўрақулов тузган жиноий гуруҳга алоқадорликда гумонланмоқда.\nШерали Аҳмедов отаси ўғлининг айбсиз эканлигини иддао қилмоқда.\nҚизириқ тумани прокурори ўринбосари, 37 яшар Шерали Аҳмедов 1 март куни Термизда бир қатор жиноятларда гумонланаётган Сурхондарё вилояти МХХ тергов бошқармаси собиқ бошлиғи, полковник Нодир Тўрақулов иши юзасидан чақиртирилган ва ҳибсга олинган.\nСурхондарё вилояти прокуратурасининг ўзини таништирмаган мулозими Шерали Аҳмедовнинг ҳибсга олинганини тасдиқлади:\n“Ҳарбий прокуратура олди. Улар бизга ҳам барча тафсилотларни айтишмайди. Лекин, менинг билишимча, Шерали Аҳмедов тадбиркорлардан Нодир Тўрақуловга пул олиб беришда гумонланяпти”, деди прокуратура мулозими.\nОзодликнинг 27 февраль кунги мақоласида Нодир Тўрақуловдан жабр кўрган тадбиркорлардан бири Қизириқ тумани прокурори ўринбосари Шерали Аҳмедов собиқ МХХчи тузган жиноий гуруҳга алоқадор эканлигини айтган эди:\n“Бир прокуратура мулозими Дамас ва Нексияларни тўлдириб, Норқобиловнинг Термиз туманидаги офисига миллиардлаб сўм ташиганини ўзим кўрганман. Бу офисни кўрсангиз ҳайрон қоласиз, деворлари худди турманикидек баланд қилиб қурилган. Нодир Тўрақулов ишдан кетганида бу мулозим ҳам бир ой қамоқда ётиб чиқди. Лекин ҳозир яна бир туманнинг прокурор ўринбосари бўлиб ишлаяпти”, деган эди тадбиркорлардан бири.\nОзодлик 27 февраль куни Шерали Аҳмедовнинг ўзи билан гаплаша олмагани сабали, унинг исмини келтирмаган.\nШерали Аҳмедовнинг Бойсун туманида яшайдиган отаси, 2-гуруҳ ногирони Жўра Аҳмедов Озодлик билан суҳбатда ўғлининг тадбиркорлар билан бирга Нодир Тўрақуловга пул олиб борганини тасдиқлар экан, бу пулларни собиқ терговчи қабул қилиб олганлиги ҳақида барча ҳужжатлар борлигини айтди:\n- МХХ тергов бўлими бошлиғи бўлиб ишлаган Нодир Тўрақулов ўғлимни ўзининг тергов ишларига яқинлаштирмасдан, ўзининг жиноят ишлари бўйича фуқаролардан етказилган зарарни сўрашни, улар зарар суммасини олиб келса МХХ тергов органига олиб келишига ўғлимга кўрсатма берган. Шундан сўнг ўғлим фуқаролар томонидан зарар сифатида олиб келинган пулларни шу фуқаролар билан биргаликда Нодир Тўрақуловга олиб борган. Нодир Тўрақулов пулларни қабул қилиб олганлиги бўйича протокол тузиб, уни ўзининг жиноят ишларига тиккан. Баённомаларни ҳаммасини имзолаган. Шу сабабли ўғлим Ш. Аҳмедов барча пуллар давлатга топширилди, деб ўйлаган, дейди Жўра Аҳмедов.\nУнинг айтишича, Нодир Тўрақулов имзолаб берган протоколлар унинг ўғлида мавжуд:\n- Мен бундан олдин ўғлим билан гаплашган эдим. Ота, мен бир сўм ҳам емаганман, ҳаммасини Нодирга олиб бориб топширганман, деган эди. Мен 40 йил ўқитувчилик қилиб, пенсияга чиққан одамман, ўғлимнинг бировни ҳақини ейишига ишонмайман. Ўғлимни икки кун очиққа чиқаришсин, ҳаммасини ўзи исботлаб беради, дейди Жўра Аҳмедов.\nЖўра Аҳмедовнинг айтишича, унинг ўғлини ҳарбий прокуратура терговчиси Шуҳрат Санаев тергов қилмоқда.\nОзодлик Ўзбекистон Ҳарбий прокуратурасидан Шерали Аҳмедовнинг Ўзбекистон Жиноят Кодексининг қайси моддалари бўйича гумонланаётганига изоҳ ололмади.\nШерали Аҳмедовнинг икки нафар қиз фарзанди бор. У Сурхондарё вилояти туманлари прокуратурасида ишлаган.


ЗАВҚЛАНИШНИНГ ЎЗИ КИФОЯ... - “Китоб дунёси” газетаси сайти\nЗАВҚЛАНИШНИНГ ЎЗИ КИФОЯ...\n1113 марта кўрилган.\nАдиб Шойим Бўтаев билан суҳбат\n—Адабиётнинг, ижоднинг, илҳомнинг илоҳийлиги борасида фикларингиз қандай? Ёзувчига илҳом қанчалик зарур?\n— Чуқурроқ мулоҳаза қилинганда, Ер юзидаги жамики ҳодисаларнинг илоҳийликка дахли бор. Само юксакликлари билан бундай чамбарчас боғлиқлик мангу адолатни бошқариб туради. Жаннатдан бадарға этилмиш инсонни яна тўғри йўлга бошламоқ мақсадида юборилган барча муқаддас китоблар Сўз воситасида даъват этади. Кўриб турганимиз бу ҳаётга таққослаганда адабиётни жозибалироқ, умрзоқроқ иккинчи ҳаёт деб аташ мумкин. Бундан ҳаяжонланган серзавқ ижодкор “Инсоният ҳаёти Бодлернинг бир сатрига арзимайди”, деб юборади. У Бодлер сатрининг ўзини эмас, адабиётни назарда тутади. Адабиётга кўчган энг ишёқмас, ялқов, муттаҳам, иккиюзламачи, ёлғончи қиёфаси ҳам жозибали образга айланади. Авлодлар алмашганда ҳам улар одамлар орасида яшайверишади. Фарҳодлар, ширинлар, лайлилар, мажнунлар, дон кихотлар қавми ёнида чичиковлар, плюшкинлар, ноздревлар, бендерлар ҳам\nумргузаронлик қилаверади. Улар миллату ирқ танламайди. Муқаддас китобларда ҳам шундай. Бу қадар умрзоқ ҳодиса, албатта, илоҳий ҳисобланади. Ҳаётлик чоғида энг кўп умр кўришган пайғамбару набийларнинг ҳам бир кунмас-бир кун қазоси етиб, уларнинг ҳаёти оғзаки ривоятлар, қиссалар орқали, демак адабиёт туфайли мангу қолган.\nИжод ҳар бир инсонга хос ҳодиса. Биров ниҳол кўкартириб, боғ яратса бу ҳам ижод. Умуман олганда, инсон зуваласига мана шу ижодкорлик қобилияти қўшиб қорилмаганда барча махлуқларни бирин-кетин ортда қолдириб, яшашга мангу даъвогарлиги пуч нарса бўлиб қоларди. Ҳар қандай илоҳий ҳодисалар намоён бўлишида инсоннинг ортидан қасдини олмоқ ниятида Иблис ҳам кузатиб юрганини унутмаслик лозим. Умуман олганда, Мефистофель, Воланд, Люциферлар жуда катта ижодкорлар ҳам бўлишган. Шоир айтганидек, “Атомни ижод этиб, Даҳшат бало бунёд этиб...”. Бундай ижодкорлик қандай оқибатларга олиб келиши маълум. Шу сабабга кўра, ақли ўз косасидан ташқари чиқиб кетган баъзиларга инсон зоти билан ҳамқавмлик кифоя қилмай, Иблисга ошночиликка эҳтиёж туғилиб қолади. Шу сабабли, инсон тафаккури нималарга қодирмаслигидан кўра нималарга қодирлиги даҳшатлироқ туюлади.\nАсрлар давомида эзгулик, инсонийлик, муҳаббат сингари фазилатларни тараннум этиб, муваққат ва абадий ҳодисалар мувозонатини ушлаб келган адабиёт самимийлиги ва тама-тамкинсизлиги туфайли одамларга таянч бўлиб, улар ўртасида эътибор қозонган. Энг мураккаб даврларда турли табақадаги одамлар унга суяниши мумкин бўлган. Чунки, у ҳар қандай вазиятда йўл кўрсата олишга қодир. “Ярқираб юлдуз ёнодир тун қаро бўлган сайин, Ёдима тангрим тушар кун қаро бўлган сайин”. Шунданмикин, адабиёт ҳақли равишда умрбоқийликни даъво қилади. Унинг илоҳийлиги масаласи борасида мағрибу машриқда, ўтмишу ҳозирда жуда кўп фикрлар айтилган. Мавлоно Жалолиддин Румий бир бурда нон ортиқча истеъмол қилиб қўйгани боис муҳташам “Маснавий” бир неча йиллар тўхтаб қолганига нима дейсиз? Буни сиз қандай талқин қиласиз? Ҳар бир оддий одам каби вужуди буғдойдан тикланган ижодкор сочилиб кетмаслик ҳаракатини қилиб, ўзини йиғиштириб-жамлаб олмас экан, илоҳийлик ундан юз ўгиради. Ахир кўкда парвоз қилган бургут билан ўз ини атрофида қоқолаб югурган курк товуқни таққослаб бўладими?\nҲар бир ижодкорнинг ўзини қийнамаган, жон-жонидан ўтиб кетмаган, аввало ўзи яхши кўриб ёзмаган асарини ўқувчи дастлабки жумласиданоқ фаҳмлаб олади. Илҳом тушунчаси, менимча, ана шу изтироблар оралаб ўтса керак. Ўз қаҳрамонлари кулганда кулиб, йиғлаганда йиғлаб, ҳаттоки беморлигида ўзи ҳам танасида оғриқ ҳис этган ижодкорлар давр ва тузумлар оша яшаб қолишга қодир асарлар яратишган. “Яратишган” деган сўзни келажакда авлодларимиз ҳам оғзини тўлдириб айта олишлари учун қандай йўлдан бориш кераклигини билмаганлар ҳам барибир ҳис этиб туришади.\n— Мен нималарга қодирлигини ўзи биладиган одамлардан йироқроқ юришга ҳаракат қиламан. Улар очиқдан-очиқ: «Биласанми мен нималарга қодирман», деб баралла айтишдан ҳеч андиша қилишмайди. Яқинда телевизорда ёш бир қиз уч-тўртта чучмалгина шеърлар ўқиб, “менинг адабиёт оламига кириб келишимда фалончи-пистончиларнинг ҳиссаси катта бўлди”, деса бўладими? Ёшгина экан, жуда ичим ачиди. Ажабо, шунақа олам бор эканми? Саҳрода узоқларда жимирлаган сароб инсон тасаввуридаги нарсаларни намоён этиши ҳақида эшитгандим. Балки ўша сароб ҳақиқийроқдир унинг кириб келган оламига қараганда.\nАдабий нуқтаи назардан қараганда одамга баҳо бериб бўлмайди. Демак, ижодкор ҳам ўзига-ўзи ҳеч қачон баҳо бера олмайди. Қолаверса, инсон қалби ҳам, ҳадисда айтилганидек, дарахт япроғи каби ҳар лаҳзада ўнг-терс бўлиб туради. Инсонга бугун берилган баҳо эртага ўзини оқламайди. Кўзини каттароқ очиб оламга боққанда буни ҳар қандай киши фаҳмлаб олади. Масалан, сифат билан баҳо берилганда елкасини қисганча индамайгина юрган бояқиш жабрдийда бир куни келиб шунақа\nпортлайдики, уни билганлар ёқасини ушлаб қолишади. Ёки барча жасур, мард деб билган зот вазият туғилганда лаҳзада кимлигини намоён қилиб қўяди – “ёв келганда...”. Инсонга баҳосини, хом сут эмган банда, деган халқ сўзидан бошқача ифодалаб бўлмаса керак. Қалб ва тафаккур ҳақида мушоҳада қилиб, ҳис этишга ҳаракат қилинса бўлак гап. Инсон тафаккури ва қалби мўъжизалари поёнсиз ҳайратлар оламини барпо этишга қодир. Баҳонинг нима кераги бор Сизга? Завқланиш ва нафратланишнинг ўзи кифоя эмасми?\n— Газетамизни кузатиб борасизми?\n— Албатта. Адабий жараённинг кўзгуси сифатида бу газета савобли юмушларни амалга оширмоқда. Холислик, адолат, ижодкорларга қайишиш каби фазилатларга эга бўлган матбуот бугунги кунгагина эмас, келажакка ҳам беминнат хизмат қила олади.


Тошкент шаҳрида Ўзбекистон энергетика вазири Алишер Султоновнинг “АCWА Power” (Саудия Арабистони) компанияси бошқарув кенгаши раиси Муҳаммад Абдуллоҳ Абунаян билан учрашуви бўлиб ўтди.\nЭнергетика вазирлиги матбуот хизмати хабарига кўра, музокаралар чоғида ҳамкорликнинг ҳозирги ҳолати, жумладан, иссиқлик электр станциялари ва шамол электр станцияларини қуриш, шунингдек, ҳамкорлик истиқболлари муҳокама қилинди.\nЎзбекистон томони Саудия Арабистони компанияси томонидан Сирдарё ИЭС яқинида 1 500 МВт қувватга эга янги иссиқлик электр станцияси (ИЭС) қурилиши лойиҳаси доирасида амалга оширилаётган режали қурилиш-монтаж ишларини қайд этди. Ҳозирги вақтда лойиҳа майдонида тупроқни мустаҳкамлаш бўйича ишлар олиб борилмоқда, смена лагери қурилиш ишлари якунланган.\nЖорий йил январь ойида “АCWА Power” компанияси билан инвестиция шартномаси имзоланган, унга кўра компания Бухоро вилоятида иккита шамол электр станциясини қуриш ниятида. Учрашув чоғида Ўзбекистон томони ушбу шамол электр станцияси қурилиши бўйича анемометрик тадқиқот ишлари якунланишини кутаётганини таъкидлади.\nУчрашув давомида Энергетика вазирлиги “АCWА Power” компаниясининг Ширин шаҳридаги энергетика коллежида ихтисослаштирилган ўқув марказини яратишга қўшган ҳиссаси учун миннатдорчилик билдирди, дейилади хабарда.\nБухоро шаҳрида «тиббиёт шаҳарчаси» ташкил этилади - Шавкат Мирзиёев\n14:14 / 12.10.2021\nПрезидент: «Ҳар бир маҳаллада камида 1 миллиард сўмдан маблағ бўлади»


Фуқаролик суди: кўз кўриб, қулоқ эшитмаган ишлар... — Sof.uz\nЖАҲОН 32,642,945 24,074,466 990,774\nФуқаролик суди: кўз кўриб, қулоқ эшитмаган ишлар...\n29.11 20:31 2627 Жамият\nИБТИДО. Судларда ажабтовур воқеликлар учраб тургани бор гап. Айниқса, бир шоир "қора туш"га ўхшатган яқин ўтмишда. Яқин ўтмишки, ҳали кўпам узоқлашганича йўқ: нари кетганига, кетаётганига энди уч йил ўтмоқда. Шу қисқа муддат ичида тизимида анча-мунча ўзгаришлар бўлди, тўғри. Бироқ яқин ўтмиш асоратларидан тўла қутилдик, дейишга жуда-жуда эрта, шекилли. Негаки, ҳали-ҳамон судлар кўз кўриб, қулоқ эшитмаган ишлар рўй бериб турибди. Таҳририятимизга мурожаат этган Икром Ҳаитовнинг нолалари шундай ўйлашга мажбур қилди.\nҚАҲРАМОН. "...2016 йилнинг декабрида кутилмаганда ҳибсга олиндим, - дея гап бошлади қаҳрамонимиз. - Миробод тумани ИИБ терговчиси мени фирибгарликда айблаб, жиноят иши қўзғатгани ҳамоно оёғимни ерга теккизмай "тиқиб" қўйди. Эмишки, мен Азамат Гайбназаров деган фуқаронинг ишончига кириб, жуда катта миқдорда пулини олиб, қайтармай алдаб юрганмишман?!".\nМУАЛЛИФ: Ҳаитовнинг ҳибсга олиниши кутилмаган ҳол бўлгани рост. Нега десангиз, А. Гайбназаровнинг мурожаати Мирободдан аввал Юунсобод тумани Ички ишлар бўлими томонидан обдон ўрганилиб, "фирибгарлик" факти тасдиқланмаган, шунга кўра жиноят иши қўзғатишни рад қилиш ҳақида қарор қабул қилган экан-да. Кейинроқ, А. Гайбназаровнинг қайта мурожаатидан сўнг "иш" Миробод тумани ИИБга ўтказилгач, ҳаммаси тескари айланибди: жиноят иши қўзғатилиб, И. Ҳаитов ҳибсга олинади...\nҚАҲРАМОН: "...Ҳибсда роппа роса 55 кун ўтирдим. Бу вақт давомида терговчи икки-уч марта сўроқ қилган бўлди, холос... Тергов муддати охирига етгани сари "дело"ни у қилиб кўрди-бу қилиб кўрди, аммо натижа чиқмади барибир. Очилган "дело"ни ёпишга, мени озод қилишга мажбур бўлди. Хуллас, айбловни мени ҳибсга олиб ҳам тасдиқлай олишмади...".\nМУАЛЛИФ: очилган "дело"ни ёпиш осонми? Устига устак, терговчи аввалбошданоқ гумондорни қамоққа олган бўлса?! Ҳечда. Қўзғатилган жиноят ишини ҳаракатдан тугатиб, гумондорни озодликка чиқариш, бу терговчи ўз бошини ўзи кундага қўйши билан баробар. Шундай ҳолат содир бўлибдими, демак, И. Ҳаитовнинг гапларидан жон бор. Кейинроқ "дело" Тошкент вилояти ИИБ тергов департаментига олиб берилиб, яна бир карра, ҳисоб бўйича учинчи терговда ҳам қаҳрамонимизнинг хатти-ҳаракатларида жиноят аломатлари топилмагани - у бировни "ухлатиб кетмагани"нинг инкор этиб бўлмас далили! Суриштирув-тергов дегани бир-икки кунда якунига етадиган жараён эмас. Бунда ҳар бир ҳолат, ҳар битта детал синчковлик билан текширилади, ўрганилади. Сўроқ-саволлар билан таққосланиб, қонун қаричи билан ўлчанади. Шундан сўнг муайян қарорга келинадики, бу жараён ойлаб давом этиши тайин. Бундан ўтказилган уч карра тергов ҳаракатлари бир йилдан кўпроққа чўзилганини англаб олаверинг. Бу вақт мобайнида йўқолтилган ҳаловат, қақшаган асаб, путур етган соғлиқ, бола-чақанинг аҳволи, ўлда-жўлда қолган ишлар.... Буларни тасаввур этиш мумкиндир, бироқ ҳис этиш қийин барибир. Тана бошқа - дард билмас, деган гап бекорга айтилмаган.\nШу билан ғурбатлар поёнига етдими?\nҚАҲРАМОН: "... Уч бор ўтказилган терговлардан "омон" чиққач, нафас ростлашга улгурмадим ҳатто. Ички ишлар органига мурожаат қилиб, "муроди ҳосил бўлмаган" Азамат Гайбназаров фуқаролик судига даъво ариза киритибди. Мазмуни ўша-ўша: гўёки алдов йўли билан ундан катта миқдорда пул олиб, бермай юрган эмишман... Алдов йўли билан пул олиб, бермай юриш - қип-қизил фирибгарлик! "Фирибгарлигим" бир эмас, уч марта тергов йўли билан ўрганилди, бироқ тасдиғни топгани йўқ. Шундан кейин А. Гайбназаров "туҳмат"да айбланиб, жавобгарликка тортилиши керак эди, аслида. Менга келганда енг шимариб ишга тушадиган тергов органи унга келганда гўёки "ғайрати сўниб" қолаётганидан ҳайрон бўлиб юрган эдим, бу ёқда суд машмашаси бошланди...".\nМУАЛЛИФ: Зукко ўқувчи уч карра тергов йўли билан ўрганилиб, тасдиғини топмаган важлардан иборат даъво-ариза фуқаролик судида кўз юмиб рад этилиши яхши билади. Бироқ қаҳрамонимиз мисолида бунинг ғирт тескариси бўлди: даъво "кўз юмиб" қаноатлантирилди! Фуқаролик ишини шахсан ФИБ (фуқаролик ишлари бўйича) Учтепа туманлараро суди раиси М. Имомов кўриб, бундай қарор чиқаргани эса, юқорида айтган гап - "судларда ҳамон кўз кўриб, қулоқ эшитмаган ишлар рўй бераётганига" яққол далил эмасми?!\nСуд раисининг ҳал қилув қарори чиқаргунча қилган бошқа хатти-ҳаракатларини-ку, айтманг...\nҚАҲРАМОН: "...Рости, суддан кўнглим тўқ эди. Шу-унча терговда тасдиғини топмаган важлар судда қандай топсин?! Устига устак, фуқаролик судида! Биласиз, ҳатто суд жараёнида бирор ҳолатда жиноят учқуни кўрингудай бўлса, дарҳол ажрим чиқариб, тергов органига оширилади: қаранглар-чи, жиноят борми ёки йўқми, деб... Менинг мисолимда бунинг тескариси бўлаётuганди: тергов йўли билан тасдиғи топмаган важлар судда кўрилмоқда! Яна денг, фуқаролик судида! Қисқаси, кутганимнинг акси бўлди: терговда аниқланмаган, тасдиқланмаган важлар фуқаролик судида... асосли (?) деб топилиб, даъво қаноатлантирилди! Буни тасаввур қиляпсизми?".\nМУАЛЛИФ: Ҳайратингизни жиловлаб туринг. Бу ҳали ҳаммаси эмас. А Суд даъво аризани иш юритувга қабул қилишининг ўзи қизиқ: даъво муддати аллақачон ўтиб кетганди-да. Иккинчидан, муддати узрсиз ўтказиб юборилган даъво-ариза иш юритувга қабул қилинибди, хўп. Давлат божи нима бўлди, денг? Бор-йўғи бир миллион сўм бож тўланган, холос. Ваҳоланки, даъвогар даъво қилинаётган суммадан келиб чиқилса, ДАВЛАТГА ТЎЛАНИШИ ШАРТ БЎЛГАН БОЖ МИҚДОРИ бир неча ўнлаб (!) миллион сўмни ташкил этади! Шунга қарамай суд раиси М. Имомов даъвогар гўёки ҳеч қаерда ишламаслиги, моддий аҳвол тангроқ эканини билдирувчи МФЙ берган маълумотни асос қилиб, бож тўлашни кечиктириш ҳақида ажрим чиқариб берибди. Бироқ кўп ўтмай А. Гайбназаров қозони сувга ташланган камбағал эмас, қони тўқ, усти бут, ҳатто "Каптива"га эга бойвачча, МФЙдан келтирган маълумотнома эса сохта экани ошкор бўлади. Икром Ҳаитов шу ҳақда судга тегишли ҳужжатларни тақдим этаркан, даъвогарнинг "Каптива"сига банд солишни сўраб, ариза киритди. Суд раиси М. Имомов: " бу аризангизни кейинги суд мажлисида кўрамиз", деб бир ҳафта танаффус эълон қилади. Бир ҳафтадан сўнг "Каптива"га банд солиш ҳақида ажрим чиқаради ҳам. Бироқ бу орада А. Гайбназаров қимматбаҳо машинасини сотиб (ёки бировнинг номига ўтказиб), яна "камбағалга айланиб" улгургани боис суд давлат божи масаласини муҳокама қилиб ўтирмай иши келган жойидан давом эттаверади... Натижани биласиз: давлат божи тўлашдан қочиб, сохта маълумотнома асосида сохта камбағалга "айланиб", давлатни алдаган А. Гайбназаровнинг таги пуч даъвосини суд давлат номидан ҳал қилув қарори чиқарган ҳолда қаноатлантириб берди! Фуқаролик ишига оид бошқа тафсилотларни қўяйлик: суд раисининг шу хатти-ҳаракатларининг ўзи унинг холис, суд қарори қонуний ва асосли эканига асосли шубҳа туғдирмайдими?\nҚАҲРАМОН: "...Фуқаролик ишлари бўйича Учтепа туманлараро суди раиси М. Имомовнинг "кашфиётлари" шулардан иборат эмас. У ҳали суд мажлиси бошданмаёқ "орузларини ошкор қилиш"ни бошлаб юборганди. Аввалига "айланма йўллар" орқали даъво аризани иш юритувга қабул қилиб кўпларни ҳайратлантирган бўлса, кейин даъвони таъминлаш ҳақида ажрим чиқариб, мени мамлакатдан чиқишимга таъқиқ қўйди, шунингдек, уй-жойимдан ташқари синглим раҳбарлик қилаётган "Uzpromtek-Buxoro" шўъба корхонасининг мулклари-ю ҳисоб-рақамларига ҳам банд солди. Ваҳоланки, шўъба корхонани фуқаролик ишига алоқаси йўқ! Гарчи шўъба корхонага солинган бандда "иш ҳақи ва бошқа мажбурий тўловлар" истисно қилинган бўлса-да, унинг фаолияти амалда тўхтаб қолди. Ахир, корхона фаолият юртсагина иш ҳақи ва бошқа мажбурий тўловларни амалга оширадими? Шўъба корхона фаолияти М. Имомовнинг ғайриқонуний ажрими сабаб тўхтагани оқибатида ўнга яқин ишчилар тирикчилигидан мосуво бўлди. Бошқа зарарларнинг ҳисоб-китоби бир неча юз миллион сўмни ташкил этади...".\nМУАЛЛИФ: Қаҳрамонимизнинг гапларини муболағага йўйманг. Тақдим этган ҳужжатларни кўрдик. Қайта-қайта. Дарҳақиқат, суд раисининг даъвони таъминлашга қаратилган қонунга зид ажрими шўъба корхона фаолиятига болта ургани аниқ. Бу ҳол Ўзбекистон Республикаси Олий судининг 2019 йил 30 июлидаги ажримида яққол ифодасини топади. Унда "Uzpromtek-Buxoro" шўъба корхонаси низо бўйича тараф ҳисобланмаслиги таъкидланишидан ташқари ФИБ Учтепа туманлараро суди раиси М. Имомов "...ушбу корхонанинг фаолиятини тўхтатиб қўйиши мумкинлигига эътибор бермасдан, шошма-шошарлик билан даъвони таъминлаш чорасини кўргани" алоҳида қайд этилади. Суд раиси М. Имомовнинг даъвони таъминлаш ҳақидаги 2018 йил 9 февралда чиқарган қонунга зид ажарими Олий суд томонидан 2019 йил 30 июль куни бекор қилингани эътиборга олинса, шўъба корхона нақ 18 ой "тутқунликда қолгани", бунинг оқибатида фаолияти тўхтаб, шу ерда меҳнат қилган ўнга яқин ишчилар бекор қолиши натижасида уларнинг оила аъзолари не аҳволга тушганини тасаввур қиляпсизми? Давлат ва жамиятга етган зарарларни-чи?\nЯНА МУАЛЛИФ: Юқоридаги баёнларни ўқиб, масала Олий судгача келиб, ҳаммасига қонуний нуқта қўйилибди-да, деган хаёлга борсангиз - адашасиз. Тўғри, фуқаролик иши Олий суднинг тегишли судлов ҳайъатида кўрилгач, вазият бироз ўзгарди. Яъни, ФИБ Учтепа туманлараро судининг даъвони таъминлаш ҳақидаги ажрими бекор қилинди. Шунингдек, биринчи босқич суди ҳал қилув қарорини қарийиб ўзгаришсиз қолдирган (!) ФИБ Тошкент шаҳар суди кассция инстанциясининг ажрими ҳам бекор қилиниб, иш шу босқичда қайта кўриш учун юборилди.\nҚАҲРАМОН: "...Шунга қарамай шакл ўзгарди, аммо моҳият ўзгаргани йўқ. Фуқаролик иши Олий суд ажримига мувофиқ, ФИБ Тошкент шаҳар судининг кассация босқичида қайта кўрилиши керак эди. Ўтган тўрт ой давомида икки марта суд бўлди, холос. Биринчи суд мажлисидан кейин "дело"ни Олий суд чақириб олди, дея номаълум муддатга танаффус эълон қилинди. Ноябрь ойи бошларида яна судга чақиришди. Бордик. Суд мажлиси ўн дақиқага бормади - прокурорнинг "иш билан танишиш учун вақт сўрагани" эътиборидан бошқа кунга қолдириди. Аммо белгиланган санадан бир кун бурун хабар келди суддан: "дело"ни яна Олий суд чақириб олибди..."\nМУАЛЛИФ: Олий суд ишни назорат босқичида кўриб, шаҳарга юборган бўлса-да, вақти-вақти билан яна чақириб олиб, "кинна солаётгани" таажжубли, албатта. Қизиқ, мазкур фуқаролик ишида қандай сир-синоат борки, унга ҳатто олий маҳкама алоҳида эътибор ва муҳаббат билан қарайверса?! (мазкур фуқаролик иши бўйича арилган суд ҳужжатлари Олий судгача "беталофат" етиб боргани алоҳида-ку мавзу) Бу нимадан далолат? Манфаатдорликданми ёки суд ходимларининг қандайдир кучлар олдида ожиз қолаётганининг белгисими? Майли, башоратга берилишнинг мавриди эмас ҳозир. Бундай сирли-сирли ҳолатлар замрида қандай омиллар ётмасин, фуқароларнинг судлар бўлган ишончига путур етаётгани аниқ. Бу эса, Президент сиёсатига хиёнатдан бошқа нарса эмас.\nВоқеалар ривожини вақт кўрсатаверади. Мавзуга қайтиш қочмас.\nAzon.uz сайтидан олинди.\n23.09 11:25 2949\n23.09 11:53 2019\n24.09 16:17 1897\n24.09 12:06 1610\nБугун, 17:44 1593\nБугун, 17:44 1593 Ўзбекистон\nБугун, 17:39 811 Ўзбекистон\nБугун, 17:15 259\nБугун, 17:07 137 Ўзбекистон\nБугун, 16:24 717\nБугун, 16:16 386 Ўзбекистон


Барак Обама ўзининг сўнгги нутқида кўз ёшларини тутиб тура олмади\nАҚШ президенти Барак Обама ўзининг сўнгги нутқида америкаликларни демократияни ҳимоя қилишга чақириб, кўз ёшларини тутиб тура олмади.\nУ ўз нутқида ирқчилик ва иқтисодий нотенгликни АҚШдаги демократияга энг асосий таҳдидлардан бири деб атади, бу ҳақда Би-би-си хабар бермоқда.\nОбаманинг фикрича, Америкадаги демократик тузумга сиёсатчиларнинг ғояли фактларни танлаши ҳам хавф туғдиради. Ундаги фикр “бир неча умумий бошланғич фактларга” асосланмаган бўлади.\nУ бунга иқлим ўзгариши муаммосини мисол тариқасида келтирган. Обама маъмурияти ушбу лойиҳа устида кўп изланиш олиб борган бўлса, АҚШнинг сайланган президенти Дональд Трамп унга эътибор бераётгани ҳам йўқ.\nШунингдек, АҚШнинг ўз лавозимидан кетаётган президенти инсон ҳуқуқларига асосланган жаҳон тартибига диний фанатик ва хорижий автократиялар томонидан келувчи таҳдид ҳақида ҳам эслатиб ўтди.\n“Биз ўз қарашларимизни ҳимоя қилишдан воз кечмасак ва ўзининг кичик қўшниларини қўрқитаётган қандайдир йирик давлатга таслим бўлмасак, Россия ёки Хитой каби рақиблар жаҳонга таъсир кўрсатиш борасида бизларга тенглаша олмайди”, - деган Обама.\nАҚШ президенти Чикагодаги “Маккормик-плейс” конгресс-марказида хайрлашув нутқи билан чиқиш қилди. У сўнгги нутқини Оқ уйда эмас, балки айнан Чикагода сўзлашга қарор қилганини билдирди. Айнан шу ерда Обама 2008 йилги президентлик сайловларида ғалаба қозонгани ҳақидаги хабарни олган.\nОбама билан бирга конгресс-марказга биринчи хоним Мишель Обама ва вице-президент Жо Байден рафиқаси билан келган.\nЗалда тахминан 20 минг инсон йиғилди. Аввалига тадбирга чипталар бепул тарқатилди, бироқ кейинчалик уларнинг нархи интернетдаги олиб-сотарларда минг доллардан ошиб кетди.\nОбама трибунадан рафиқаси Мишелга қараб гапирганда ҳам кўз ёшларини тўхтата олмаган.\nМаълумот учун, АҚШнинг биринчи қора танли президенти ҳозирда 55 ёшда бўлиб, у 2008 йилда лавозимига киришган.\nЯнги давлат раҳбари Дональд Трамп 2017 йилнинг 20 январь куни қасамёд қабул қилиб, ўз лавозимига киришади.


Диний ташкилот тушунчасининг Ўзбекистон қонунчилигидаги қиёси – oliymahad.uz\nДиний ташкилот – бу маълум динга ишонувчилар ва уларнинг жамоаларининг уйушмасидир (масжид, черков, синагога, диний ўқув юртлари). Уни ташкил этиш учун унга бир хил эътиқодга эга бўлган камида юзз киши аъзо бўлиши керак. Ўзбекистон Республикасининг ҳар қандай фуқороси 18 ёшга тўлгандан кейин маълум диний жамиятга аъзо бўлиши мумкин. Диний ташкилот яна диний эҳтиёжларни биргаликда қондириш ёки қондиришга кўмаклашиш мақсадида тузиладиган ва диний маросимларни адо этиш асосида иш кўрадиган ихтиёрий, тенг ҳуқуқли ва ўз-ўзини бошқарувчи уюшма. Айни вақтда у фуқароларнинг виждон эркинлигини кафолатловчи тузилмалардан ҳисобланади. Диний ташкилотларнинг таълимоти, тарихий анъаналари, диний уюшмалар тузилишида тутган ўрни ва роли турли-туман бўлиши мумкин. Фуқаронинг Диний ташкилотга аъзолиги унинг ҳуқуқий мақомини, жумладан бошқа шахслар билан тенглигини чеклаб кўя олмайди. Диний ташкилот ларнинг энг муҳим белгиси — уларнинг ўз-ўзини бошқаришидир, яъни, улар маъмурий жиҳатдан давлат идораларидан ажратилган. Диний ташкилот ларнинг фаолияти қонунларга зид келмаса, давлат уларнинг ички ақидавий ишларига аралашмайди. Улар ўз устав (низом)ларига мувофиқ ташкил топиш ва иш юритиш, ходимларни танлаш, тайинлаш ва алмаштириш ҳуқуқига эгадирлар. Диний ташкилот ларнинг уставлари уларнинг тузилиши, диний таълим ва фаолиятнинг бошқа масалаларини белгилаб беради.\nЎзбекистан Республикасининг «Виждон эркинлиги ва диний ташкилотлар тўғрисида»ги (1998) қонунида таъкидланганидек, Ўзбекистан Республикаси фуқароларининг динга эътиқод қилиш, ибодат, расм-русум ва маросимларни биргаликда адо этиш мақсадида тузилган кўнгилли бирлашмалари (диний жамиятлар, диний ўқув юртлари, масжидлар, черковлар, синагогалар, ва б.) диний ташкилотларлар деб эътироф этилади.\nТИИ Махсус сиртқи бўлим 3-курс талабаси Боходиров Фахриддин\n2334600cookie-checkДиний ташкилот тушунчасининг Ўзбекистон қонунчилигидаги қиёсиno\nОлдинги«Саҳиҳ Бухорий» ровийси Имом Вакий ибн ЖарроҳКейингиИлм машаққатини ҳам кўтара олган нозик елкалар


ЎзА - ОНЛАЙН: Ўзбекистонда пул алмашадими?\n25.09.2018 14:02:51 Чоп этиш версияси\nОНЛАЙН: Ўзбекистонда пул алмашадими?\nУшбу саволларга Миллий матбуот марказида Ўзбекистон Марказий банки ҳамда “Қишлоққурилишбанк”нинг қўшма анжуманида мутахассислар жавоб берди.\n– Президент Шавкат Мирзиёев барча мансабдор шахслар томонидан аҳолига реал ҳолатни ва ҳақиқий статистика маълумотларни етказиб бериш бўйича қатъий топшириқ берган. Гувоҳи бўлаётганимиздек, Ўзбекистонда инфляция яширилаётгани йўқ.


Бугун футбол. “Ал Садд” – “Насаф” - "Насаф" ФК расмий веб-сайти\n13 Mar 2018 Янгиликлар, Осиё чемпионлар лигаси\nБугун футбол. “Ал Садд” – “Насаф”\nБугун “Насаф” Осиё чемпионлар лигасининг гуруҳ босқичидаги 4-тур учрашувини ўтказади. Рақиб жуда жиддий. Қаршида мағлубиятга учраган рақибимиз, бу сафар ўз майдонида ўйнайди. Бу ҳам рақибимизга устунлик беради.\nАммо “аждарлар”ни ҳар қандай рақиб билан муросасиз кураша олишини ҳисобга олсак, мезбонларга ҳам осон бўлмайди. Жамоамиз бу ўйинга ҳам руҳан, ҳам жисмонан тайёр. Футболчиларимизнинг кайфияти ҳам кўтаринки. Қолаверса, ўтган ўйинларда жамоамизга ёрдам бера олмаган, легионер ҳужумчимиз Драган Черан ўз жамоадошларига ёрдам беришга тайёр.\nУчрашув бўлиб ўтадиган Доҳа шаҳрида кейинги икки кунда, бизга нисбатан ҳаво ҳарорати анча юқори. Аммо кечки пайт айнан футбол учун қулай об-ҳаво ҳукм сурмоқда.\n“Ал Садд” – “Насаф” учрашуви Доҳа шаҳридаги “Жассим Бин Ҳамад” стадионида бўлиб ўтади ва Тошкент вақти билан соат 20:15да бошланади. Учрашув “Sport” телеканали орқали 20:10дан бошлаб намойиш этилади.\nОЧЛ-2018. “С” гуруҳи, 4-тур\n13.03.2018. Доҳа, “Жассим Бин Ҳамад” стадиони. 20:15да\nБу учрашувни ҳамма интизорлик билан кутмоқда. “Насаф”нинг кейинги йиллардаги мазмунли ўйинлари миллионлаб юртимиз ишқибозларини ўзига ром этди. Бугун ҳам йигитларимиз ана шундай мухлисбоп, чиройли ўйин кўрсатади. Бунга ишончимиз комил.\nФутболчиларимиз ўзимизнинг ишқибозларни қўллаб-қувватлашларини ҳис этиб туришибди. Бу албатта йигитларимизга қўшимча куч беради.\nКелинг, Сиз азиз мухлислар номидан жамоамизга омад тилаймиз. Олға “Насаф”!


Самарқандда икки йигит таниш аёлни ўлдириб, ёқиб юборишди\n22:32 / 11.01.2022\nСамарқанд вилояти Пастдарғом туманида икки йигит таниш аёлни ўлдириб, ёқиб юборишган. Бу ҳақда Kun.uz’га Бош прокуратура матбуот котиби Ҳаёт Шамсутдинов хабар берди.\nМаълум бўлишича, 2022 йил 7 январь куни соат 00:00 ларда 2002 йилда туғилган М.Н. ва 2001 йилда туғилган М.Т. таниши 1997 йилда туғилган М.Қ. ва 1994 йилда туғилган Д.Й.ни Пастдарғом тумани, Истиқбол маҳалласи ҳудудида фаолият кўрсатмасдан келаётган ташландиқ мактабгача таълим муассасаси биносига олиб келган.\nУ ерда икки йигит ва икки қиз маст ҳолатда келишмовчилик сабабли ўзаро жанжаллашиб қолишган. Шундан сўнг, йигитлар ошхона пичоғи билан Д.Й.нинг турли соҳаларига бир неча маротаба уриб, қасддан ўлдириб, мурдани ёқиб юборишган.\n2022 йил 7 январь куни Паст Дарғом туман прокуратураси томонидан М.Н. ва М.Т.га Жиноят кодексининг 97-моддаси 2-қисми “п” банди билан жиноят иши қўзғатилган. Улар жиноят процессуал кодекснинг 221-моддаси тартибида ушланган.\nСамарқандда 2 нафар болани қасддан ўлдириб, ёқиб юборган аёл қўлга олинди\nIT танлови ғолиби бўлган нурободлик ўқувчига нега эски ноутбук берилди?


МИБ «Аҳмадбой»нинг неча миллиард қарзи борлигини маълум қилди » Ўзбекистон янгиликлари – Zamin.uz\nМИБ «Аҳмадбой»нинг неча миллиард қарзи борлигини маълум қилди\n17 декабрь 2019, 19:13\nФирибгарлик, ноқонуний молиявий пирамида ташкил этиш ва бошқа жиноятларда айбдор деб топилиб, жавобгарликка тортилган чинозлик АҳмаджонТурсунбоевдан (“Аҳмадбой”) жабр кўрган фуқаролар сони ва уларга етказилган зарар миқдорига аниқлик киритилди.\n“Xabar.uz” мухбирининг маълум қилишича, бу ҳақда бугун, 17 декабрь куни Ахборот ва оммавий коммуникациялар агентлигида бўлиб ўтган тадбирда Мажбурий ижро бюроси Тошкент вилояти бошқармаси бошлиғи ўринбосари Бекзод Менглиев маълум қилди.\nУнга кўра, А.Турсунбоев ва бошқаларнинг жиноятларига оид келиб тушган ижро ҳужжатларига кўра, “Аҳмадбой иши” доирасида 11 710 нафар фуқаро жабрланувчи деб эътироф этилган. Етказилган зарар миқдори эса 386 миллиард. сўмдан кўпроқни ташкил қилади.\nАйни пайтда маҳкумга тегишли 29 та кўчмас мулк ва 8 та автомобиль хатланиб, уларни аукционда сотиш устида иш олиб борилмоқда. Бундан ташқари, дастлабки тергов даврида олиб қўйилган пул маблағлари ҳам мавжуд.\nАлоҳида қайд этилдики, дастлабки терговда олиб қўйилган пул маблағлари МИБ ҳисоб-рақамига ўтказилиши ва мулклар сотилиши ҳамоно зарарларни қоплаш бошланади. Жабрланувчиларнинг рўйхати шакллантирилган, тушган маблағлар бўйича махсус электрон дастур яратилган бўлиб, кимнинг қанча ҳақи борлигидан келиб чиққан ҳолда пропорционал тақсимланиб борилади.\nБундан англашиладики, пул маблағлари жабрланувчиларнинг пластик карталарига ўтказиб берилади. Пластик картага эга бўлмаган жабрланувчилар номига эса (МИБ ташаббуси билан) тегишли банк муассасасидан шундай тўлов воситаси текинга очиб берилмоқда.\nХатланган мулклар ва дастлабки тергов жараёнида олиб қўйилган пул миқдори зарарларни қоплашга етадими? Бу савол ҳамон муаллақ турибди.\nЯнгиликлар » Жамият » МИБ «Аҳмадбой»нинг неча миллиард қарзи борлигини маълум қилди


Ақлли болакайлар учун таомнома Афиша\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Ақлли болакайлар учун таомнома 16:00, 31 октябрь 2016\tФарзандингиз мактабда аъло баҳоларга ўқиши, яхши ўзлаштириши ва тўғри ривожланиши учун таомномасига алоҳида эътибор қаратишингиз зарур. Қуйидаги маҳсулотлар болалар таомномасига киритилиши шарт ва зарурдир!\nБалиқ гўшти – Омега-3 ёғ кислотаси, йод, фосфор ва мия фаолияти учун зарур бўлган жуда кўп витамин ва минералларга бой. Ҳафтада икки марта фарзандингиз учун балиқ гўштидан таом ёки егулик тайёрлаб беринг. Тухум – сариғида цинк (руҳ) оқида эса хотирани мустаҳкамлаш учун зарур бўлган элементлар бор. Аллергик таъсирлар кузатилмаслиги учун бир ҳафтада 1-2 марта нонушта вақти 2 дона тухумни қайнатиб беринг. Ёнғоқлар – думалоқ ёнғоқни бежиз мия шаклига ўхшатишмайди. Фойдали ҳусусиятига кўра, ақлий фаолликни оширади. Ер ёнғоғи эса Е витаминига бой бўлиб, асабни тинчлантиради. Сут ва йогурт – 1 стакан сутда фарзандингизнинг суяк тизими ҳамда мия ҳужайралари фаолияти учун муҳим бўлган бирикмалар бор. Нонуштага ёғлилик миқдори кам йогурт бўлса, уйқудан олдин илиққина сут кифоя қилади. Ёғсиз гўшт – темир ва цинк моддаларининг заҳираси. Ривожланаётган организмни қувватлантириб, моддалар алмашинувини яхшилайди. Болалар учун гўштни буғда ёки димлаб пиширган маъқул. Сули ёрмаси – болалар учун энг яхши нонушта. Айниқса, мактаб ўқувчилари нонуштага сули ёрмасидан бўтқа еб олсалар, кун давомида кайфиятлари аъло бўлиб, фақат яхши баҳо оладилар. Чунки сулида ақлий фаоллик учун зарур компонентлар жуда кўп. Мева ва сабзавот шарбатлари – олма, сабзи, лавлаги ҳамда шолғом шарбатлари бола организмини турли касалликлардан ҳимоя қилади. Мева қоқси – туршак, майиз ва олхўри қоқидан тайёрланган компот ёки ўзини истеъмол қилиш ичаклар юргазувчанлигини яхшилаб, қабзиятни бартараф этади.\nХитойлик “ниқобли” бола атрофдагиларни ҳайратга солади\tҚайлали шўрва - ҳаммага бирдек ёқади!\t«Соҳилдаги орзу» - денгиз карамидан салат Уч ёшли бола онасини ёқиб юборди\t«Дугонажонлар» пироги - олмами ё атиргул?\t«Қиш ифори» торти - совуқ кунларда кўнгил музқаймоқ тусаса...\tОтправить